
	讜谞讞讝讬 注讝专讗 讛讬讻谉 转拽谉. 讘讛专讘讛 诪拽讜诪讜转 讙讘讬 砖讗专 转拽谞讜转 诇讗 驻专讬讱 讙诪专讗 讛讻讬 讗诇讗 砖讗谞讬 讛讻讗 讚讚讘专 讛专讙讬诇 讘讻诇 讬讜诐 讛讜讗 注诇 讻谉 讗谞讜 讝讻讜专讬诐: 讜诇讬转 讛诇讻转讗 讻讜讜转讬讛. 讚讟讘讬诇讛 讘讻诇 讬讜诐 讗专讘注讬诐 住讗讛 讗诇讗 讗驻讬诇讜 诇讗讞专讬诐 谞诪讬 住讙讬 讘转砖注讛 拽讘讬谉 讗讬 谞诪讬 讛讻讬 驻讬专讜砖讜 讜诇讬转 讛诇讻转讗 讻讜讜转讬讛 讗诇讗 讻专' 讬讛讜讚讛 讘谉 讘转讬专讗 讚讗诪专 讚讘专讬 转讜专讛 讗讬谉 诪拽讘诇讬谉 讟讜诪讗讛 讜讬''诪 讚讜拽讗 诇转讜专讛 讗讘诇 诇转驻诇讛 爪专讬讱 讟讘讬诇讛 讜驻讬' 专''讬 讚诇讗 砖谞讗 讜讛讟讜讘诇 讘注专讘 讬讜讛''讻 讗讬谉 诇讜 诇讘专讱 讜讛诪讘专讱 讛讜讛 讘专讻讛 诇讘讟诇讛: 讗诇讗 讚讻讜诇讬 注诇诪讗 讞讜讝专 诇专讗砖. 讜讛''讛 讚讛讜''诪 诇讗讜拽诪讬 讚讻讜诇讬 注诇诪讗 讗讬谉 讞讜讝专 诇专讗砖 讜诪讚诇讗 诪讜拽讬 讛讻讬 砖''诪 讚讛诇讻讛 讚讞讜讝专 诇专讗砖 讜讻谉 诇拽诪谉 讘讛讚讬讗 讗诪专 专' 讗讘讛讜 讞讜讝专 诇专讗砖 讜转讬诪讛 讚讘诪住讻转 专''讛 (讚祝 诇讚:) 讗''专 讬讜讞谞谉 砖诪注 转砖注 转拽讬注讜转 讘讟' 砖注讜转 讘讬讜诐 讬爪讗 讗诇诪讗 转拽讬注讜转 诪爪讟专驻讜转 讗注''讙 讚砖讛讛 讻讚讬 诇注砖讜转 讻讜诇诐 讜讻谉 讘诪讙讬诇讛 (驻''讘 讚' 讬讞:) 谞诪讬 讚讗诪专讬谞谉 讗诪专 专讘 讗讬谉 讛诇讻讛 讻专讘讬 诪讜谞讗 讚讗诪专 讗诐 砖讛讛 讞讜讝专 诇专讗砖 讚拽讗诪专 谞拽讜讟 讚专讘 讘讬讘讬 讘讬讚讱 讜讗讜诪专 讛砖专 诪拽讜爪讬 讚讬砖 诇讞诇拽 讚砖讗谞讬 讛讻讗 讚讗讬谉 专讗讜讬 诇拽专讜转 讜讻谉 诇拽诪谉 (讚' 讻讚:) 讚专讘讬 讗讘讛讜 讗讝诇 讘诪讘讜讗讜转 讛诪讟讜谞驻讜转 讚讛转诐 讻''注 诪讜讚讜 讚讞讜讝专 诇专讗砖 讗讘诇 讛讬讻讗 讚讙讘专讗 讞讝讬 讻诪讜 诪讙讬诇讛 讜砖讜驻专 讻讜诇讬 注诇诪讗 诪讜讚讜 讚讗讬谞讜 讞讜讝专 诇专讗砖 讗诇讗 诇诪拽讜诐 砖驻住拽 讜专讘讬谞讜 讬讛讜讚讛 驻讬专砖 讚讛讻讗 诇讗 诪爪讬 诇诪讬诪专 讚讻讜诇讬 注诇诪讗 讚讗讬谉 讞讜讝专 诇专讗砖 讜讘讚砖讛讛 拽诪讬驻诇讙讬 讚讛讗 诇讻''注 讛讜讬 讙讘专讗 讞讝讬 讻讬讜谉 讚讗讬谞讜 讞讜讝专 诇专讗砖 讗讘诇 讜讚讗讬 讗讬 讛讜''诪 诇诪讬诪专 讛讻讬 讛讜讛 讗诪专 诇讬讛: 讜讛讗 讝讘讞 专砖注讬诐 转讜注讘讛. 驻专''讬 讚讚讜拽讗 讘诪拽讜诐 砖讛讬讛 讬讻讜诇 诇讛住转驻拽 讜诇转诇讜转 砖讬砖 砖诐 爪讜讗讛: 讗注''驻 砖讛转驻诇诇 转驻诇转讜 转讜注讘讛. 讜讛讜讬 诪注讜讜转 诇讗 讬讜讻诇 诇转拽谉 讜专''讬 驻讬' 讚讬讞讝讜专 讜讬转驻诇诇: 诪诪转讬谉 注讚 砖讬讻诇讜 讛诪讬诐. 讘诪砖转讬谉 注诇 讙讘讬 拽专拽注 讗讜 注''讙 讘讙讚讬诐 讜讗讬谉 砖诐 讟讜驻讞 注''诪 诇讛讟驻讬讞 讻讚诪砖诪注 诇拽诪谉 (讚' 讻讛.) 讻讙讜谉 讚注讘讬讚 讟讬祝 讟讬祝 砖谞讘诇注讬谉 诪讛专讛 讻谉 驻讬' 讛专讘 专讘讬 讬讜住祝 讜诪讬讛讜 谞专讗讛 讗驻讬诇讜 讗诐 讬砖 讘讛谉 讟讜驻讞 注诇 诪谞转 诇讛讟驻讬讞 诪讜转专讬谉 讻讬讜谉 讚诪讚讗讜专讬讬转讗 讗讬谞谉 讗住讜专讬谉 讗诇讗 讻谞讙讚 讛注诪讜讚 讘诇讘讚 讜专讘谞谉 讛讜讗 讚讙讝讜专 讜讻讬讜谉 砖注讜诪讚 讻讘专 讘转驻诇转讜 诇讗 讗讟专讞讜讛讜 专讘谞谉 诇讞讝讜专 讘转驻诇讛:





专讘 谞住讬诐 讙讗讜谉

讛讬讛 注讜诪讚 讘转驻诇讛 讜谞讝讻专 砖讛讜讗 讘注诇 拽专讬 诇讗 讬驻住讬拽. 讗诪专讬' 注诇讛 讘转诇诪讜讚 讗专抓 讬砖专讗诇 [驻"讙 讛诇讻讛 讛'] 诪转谞讬转讗 讘专讘讬诐 讗讘诇 讘讬谞讜 诇讘讬谉 注爪诪讜 诪驻住讬拽 讜讻专' 诪讗讬专 讘专诐 讻专' 讬讛讜讚讛 讗驻讬' 讘讬谞讜 诇讘讬谉 注爪诪讜 讗讬谞讜 诪驻住讬拽 讻砖讗讬谉 诇讜 诪讬诐 诇讟讘讜诇 讗讘诇 讬砖 诇讜 诪讬诐 诇讟讘讜诇 讗驻讬' 专' 讬讛讜讚讛 诪讜讚讛 砖讛讜讗 诪驻住讬拽:






专诪讘"谉

诪爪讗转讬 讘转讜住驻讜转 专讘讜转讬' 讛爪专驻转讬诐 讝"诇 讘诪住' 注讬专讜讘讬谉 驻专拽 讛讚专 (注讬专讜讘讬谉 讚祝 住"讚 注"讗) 讙讘讬 讛讛讜讗 讚讗诪专讬谞谉 讛转诐 砖转讜讬 讗诇 讬转驻诇诇 讜讗诐 讛转驻诇诇 转驻诇转讜 转驻诇讛 砖讻讜专 讗诇 讬转驻诇诇 讜讗诐 讛转驻诇诇 转驻诇转讜 转讜注讘讛 砖诇讗 讬爪讗 讜爪专讬讱 诇讞讝讜专 讜诇讛转驻诇诇 讻讚讗讬转诪专 讛讻讗 讘驻' 诪讬 砖诪转讜 讙讘讬 讛转驻诇诇 讜谞诪爪讗 爪讜讗讛 讻谞讙讚讜 讻讬讜谉 砖讞讟讗 讗注"驻 砖讛转驻诇诇 转驻诇转讜 转讜注讘讛 砖诇讗 讬爪讗 讜爪专讬讱 诇讞讝讜专 讜诇讛转驻诇诇. 讜爪"注 讗诐 讬砖 诇讛砖讜讜转 讘专讻讛 诇转驻诇讛 诇注谞讬谉 爪讜讗讛 讜砖讻讜专 讜注诇 讻专讞讬谉 诇讗讜 诇讻诇 诪讬诇讬 讚诪讬 讚讛专讬 砖转讜讬 讗诇 讬转驻诇诇 诇讻转讞诇讛 注讚 砖讬驻讜讙 讬讬谞讜 讜讗驻讬诇讜 讘讬讬谉 诪讝讜讙 讗诇 讬转驻诇诇 讘讬转专 诪专讘讬注讬转 [讚讗驻讬' 专"讗 讚讻专讬转讜转 讚祝 讬"讙 注"讘 诇讗 砖专讬 讘讬讜转专 诪专讘讬注讬转] 讗驻讬' 诇注谞讬谉 讛讜专讗讛 讻讚拽讗 讗诪专讬谞谉 讛转诐 讜驻砖讬讟讗 讚砖转讜讬 诪讘专讱 讘专讻转 讛诪讝讜谉 讜讻诇 讛讘专讻讜转 讻讜诇谉. 诪讬讛讜 诪砖讜诐 诪讬 专讙诇讬诐 驻砖讬讟讗 讚讗"爪 诇讞讝讜专 讜诇讘专讱 讗驻讬诇讜 讗诐 转诪爪讗 诇讜诪专 讚诪砖讜讬谞谉 讘专讻讛 诇转驻诇讛 讚爪讜讗讛 转谞讬讗 讜诪讬 专讙诇讬诐 诇讗 讞诪讬专讬 讻爪讜讗讛 讚讛讗 讗诪专讬谞谉 讘驻专拽 诪讬 砖诪转讜 诇讗 讗住专讛 转讜专讛 讗诇讗 讻谞讙讚 讛注诪讜讚 讛讗 谞驻诇 诇讗专注讗 砖专讜 讜专讘谞谉 讛讜讗 讚讙讝讜专 讘讛讜 讜讻讬 讙讝讜专 讘讛讜 讘讜讚讗谉 讗讘诇 讘住驻讬拽谉 诇讗 讙讝讜专 讘讛讜 专讘谞谉 注"讻 讘转讜住驻讜转. 讜诪驻谞讬 砖讝讛 注谞讬谉 讚转讚讬专 讜爪专讬讱 讻转讘转讬 讚讘专讬讛诐.



讜讗讻转讜讘 讚注转讬. 讗讬谉 住驻拽 砖讻诇 讛讘专讻讜转 讗住讜专 诇讘专讻谉 讻谞讙讚 爪讜讗讛 砖讛专讬 讗诪专讜 讘讘讬转 讛诪专讞抓 诪拽讜诐 砖讘谞讬 讗讚诐 注讜诪讚讬谉 注专讜诪讬谉 讗讬谉 砖诐 砖讗诇转 砖诇讜诐. 讜讗"爪 诇讜诪专 拽"砖 讜转驻诇讛. 讜讗注驻"讬 砖讗讬谉 讘讜 讗讚诐 诪砖讜诐 砖谞讗诪专 讜讬拽专讗 诇讜 讛' 砖诇讜诐 讻讚讗讬转讗 讘驻"拽 讚砖讘转 讜讘讘专讻讜转 [讛讗 讗讬讻讗 砖诐] 讜讗诪专 砖诐 讘驻专拽 讘讬专讛 讜讘讻诪讛 诪拽讜诪讜转 讘讻诇 诪拽讜诐 诪讜转专 诇讛专讛专 讞讜抓 诪讘讬转 讛诪专讞抓 讜讘讬转 讛讻住讗 讜讗诪专讜 讚讘专讬诐 砖诇 拽讚砖 讗住讜专 诇讗诪专谉 讘诇砖讜谉 讞讜诇 讗诇诪讗 讻诇 注谞讬谉 砖诇 转讜专讛 讗住讜专 讘诪拽讜诐 讛讟谞讜驻转 讻诪讜 砖讗诪专 注讜讚 [转"讞] 讗住讜专 诇注诪讜讚 讘诪讘讜讗讜转 讛诪讟讜谞驻讜转 诇驻讬 砖讗讬 讗驻砖专 诇讜 讘诇讗 讛专讛讜专 转讜专讛 讜转谞谉 谞诪讬 (诇讗讞专 砖讬爪讗 讗诪专 诇讜 讗讬谉 诪砖讬讘讬谉 讘诪专讞抓) 讜讘专讻讜转 讚"转 谞讬谞讛讜 讜讚讘专讬诐 砖诇 拽讚砖 谞讬谞讛讜 讜讻讬讜谉 砖讚讘专 讘专讜专 讛讜讗 砖讗讬谉 讘专讻' 讘诪拽讜诐 讛讟谞讜驻转 讜讻谞讙讚 爪讜讗讛 讜讝讛 诪注讜诇诐 诇讗 谞住转驻拽 讗爪诇 专讘讜转讬谞讜 讛爪专驻转讬诐 诇诪讛 诇讗 谞讗诪专 讗祝 讚讬注讘讚 砖讗诐 诪爪讗 爪讜讗讛 讻谞讙讚讜 砖爪专讬讱 诇讞讝讜专 讜诇讘专讱 拽讜专讗 讗谞讬 讻讗谉 讻讬讜谉 砖讞讟讗 讗注驻"讬 砖讛转驻诇诇 转驻诇转讜 转讜注讘讛 讚讜讚讗讬 讻讜诇讛 诪讬诇转讗 讚讗讜专讬讬转讗 讛讬讗 讚专讞诪谞讗 讗诪专 讜讛讬讛 诪讞谞讬讱 拽讚讜砖 讜诇讗 拽"砖 讜诇讗 转驻诇讛 讻转讬讘讬 讛转诐 诇讗 拽专讗讬 讘讻诇 讚讘专 砖讘拽讚讜砖讛 诪砖转诪注讬. 讜注讜讚 讚拽"砖 讗讬谞谞讛 讗诇讗 讚"转 讜砖讬谞讜谉 讛讜讗 讜诇讗 诪爪讬谞讜 诇注谞讬谉 爪讜讗讛 砖讜诐 讞讬诇讜拽 讜讛驻专砖 讘讬谉 拽"砖 讜转驻诇讛. 讜讘专讜讘 诪拽讜诪讜' 拽"砖 讛讝讻讬专讜 讘讛 讛诇讻讱 砖讗专 讘专讻讜转 谞诪讬 讻拽"砖 讜转驻诇讛 讛诐 讜讝讛 砖讛讝讻讬专讜 讻讗谉 转驻诇转讜 转讜注讘讛 讜诇讗 讛讝讻讬专讜 拽"砖 讗讜 诪驻谞讬 砖转驻诇讛 讚专讘谞谉 讜拽"砖 讚讗讜专讬讬转讗 讗讜 砖转驻住讜 讗' 诪讛谉 讻诪讜 砖诪讝讻讬专讬谉 转诪讬讚 讗住讜专 诇拽专讜讗 拽"砖 讜讛"讛 诇转驻诇讛 讚砖拽讜诇讬谉 讛谉 讛诇讻讱 砖讗专 讘专讻讜转 谞诪讬 讻拽"砖 讜讗注"驻 砖讗诪专讜 诇讙讘讬 专讬讞 专注 砖讗讬谉 诇讜 注讬拽专 转讗 讞讝讬 讛谞讬 讻讬驻讬 讚讘讬 专讘 讚讛谞讬 讙谞讜 讜讛谞讬 讙专住讬. 讜诇讗 讗诪专谉 讗诇讗 诇讚"转 讚砖专讬 讗讘诇 拽"砖 诇讗. 讜讘讚"转 谞诪讬 诇讗 讗诪专谉 讗诇讗 讘讚讞讘专讬讛 讗讘诇 讘讚讬诇讬' 诇讗. 讗诇诪讗 讞诪讬专 拽"砖 诪讚"转 诇注谞讬谉 爪讜讗讛 讛转诐 砖讗讬谉 诇讜 注讬拽专 讞讜诪专讗 诪讚讘专讬讛诐 讛讬讗 砖讛转讜专讛 诇讗 讗住专讬' 讗诇讗 讘砖讬砖 诇讜 注讬拽专 讻讚讻转讬讘 讜讬爪讗转 砖诪讛 讞讜抓 讜专讘谞谉 讛讜讗 讚讙讝专讜 讜诇讗 讞砖讜 砖讬讛讜 诪讚专砖讬谉 讘讟诇讬谉 讻砖诪拽爪' 讛转诇诪讬讚讬诐 讬砖谞讬诐 讛诇讻讱 诇注谞讬谉 爪讜讗讛 讻诇 砖讬砖 诇讜 爪讜讗讛 讗讬谉 讞诇讜拽 讜讛驻专砖 讘讬谉 转驻诇讛 诇讘专讻讜转 砖讛专讬 (讛讜转专讜) [讛讜讝讻专讜] 拽"砖 讜转驻诇讛. 讜拽"砖 讜讘专讻讜转 砖讜讬谉 讛诐 讚转专讜讜讬讬讛讜 讚"转 谞讬谞讛讜 讜诪住转讘专讗 谞诪讬 讚诇讙讘讬 专讬讞 专注 砖讗讬谉 诇讜 注讬拽专 讘专讻讜转 讛专讬 讛诐 讻拽"砖 讜诇讗 讛拽诇讜 讗诇讗 讘讚"转 诪谉 讛讟注诐 砖驻讬'.
讗讘诇 诇注谞讬谉 砖讻讜专 讜砖转讜讬 谞"诇 砖讗讬谉 讘专讻讜转 讘讻诇诇 讞讜诪专 讝讛 诇驻讬 砖诇讗 讛讝讻讬专讜 讞讻诪讬诐 讗诇讗 转驻诇讛 讗讘诇 拽"砖 讜讗"爪 诇讜诪专 讘专讻讛 拽讜专讬谉 讛谉 讜讬讜爪讗讬谉 讛诐 讬讚讬 讞讜讘转谉, 讚讟注诪讗 讚转驻诇' 诪砖讜诐 讚讘注讬 讻讜讜谞讛 讬转讬专讛 诪驻谞讬 砖讛讜讗 讻诪讚讘专 讘驻谞讬 讛诪诇讱 讜诪爪讬谞讜 讘讻"诪 诇讻讜讜谞讛 讞诪讬专 讚讬谉 转驻诇讛 诪拽"砖 讻讚讗诪专 讘讻讜诇讛 诪讻讬诇转讬谉 讙讘讬 砖讗讬谉 讚注转讜 诪讬讜砖讘转 讜讘讗 诪谉 讛讚专讱 讜诪讬爪专 讚讻讜诇谉 诇注谞讬谉 拽"砖 拽讜专讬谉 讜诪讘专讻讬谉 注诇 讛诪讝讜谉 讜讻诇 讛讘专讻讜转 讻讜诇谉. 讜讻讚讗诪专 诇注谞讬谉 诪爪讜转 诪讙诇讛 诪转谞诪谞诐 讬爪讗 讜讛讬讻讬' 讚诪讬 诪转谞诪谞诐, 谞讬诐 讜诇讗 谞讬诐 转讬专 讜诇讗 转讬专 讚拽专讬 诇讬讛 讜注谞讬 讜诇讗 讬讚注 诇讗讛讚讜专讬 住讘专讗 讜讻讬 诪讚讻专讜 诇讬讛 诪讚讻专 讜诇讻转讞诇讛 谞诪讬 拽专讬, 讜讗诇讜 诇注谞讬谉 转驻诇讛 讻讬讜谉 砖讗讬谞讜 诪讚讘专 讘驻谞讬 讛诪诇讱 讗诇 讬转驻诇诇. 讜诪爪讗转讬 讘讬专讜' 讘驻' 讗' 讚转专讜诪讛 讗诪转谞讬' 讚转谞谉 讛' 诇讗 讬转专讜诪讜 讜讗诐 转专诪讜 转专讜诪转谉 转专讜诪讛. 讛讗谞住 讜讛砖讻讜专 讛注专讜诐 讜讛住讜诪讗 讜讘注诇 拽专讬 讜转谞讬 注诇讛 讬砖 诪讛谉 诪驻谞讬 专讻讛 讜讬砖 诪讛谉 砖讗讬谞谉 讬讻讜诇讬谉 诇转专讜诐 诪谉 讛诪讜讘讞专 讗诐 讬转专讜诐 讜讘注诇 拽专讬 诪驻谞讬 讘专讻讛 住讜诪讗 讜砖讻讜专 诪驻谞讬 砖讗讬谞谉 讬讻讜诇讬谉 诇转专讜诐 诪谉 讛诪讜讘讞专. 驻讬' 讚诇讘专讻讛 讜讚讗讬 专讗讜讬讬谉 讛诐. 讜转讜 讛转诐 专讘 讝注讬专讗 讘注讬 拽讜诪讬 专讘 讗住讬 砖讻讜专 诪讛讜 诇讘专讱. 讗"诇 讜讗讻诇转 讜砖讘注转 讜讘专讻转 讜讗驻讬' 诪转谞诪谞诐 诇讗 爪专讬讻讗 讚诇讗. 诪讛讜 诇拽专讜转 拽"砖. 讗"诇 讜诇讗 讬专讗讛 讘讱 注专讜转 讚讘专 转谞讬 讞讝拽讬讛 讘讬谉 诇拽专讜转 讘讬谉 诇讘专讱 注讚 讻讗谉 讘讬专讜砖诇诪讬. 讜讛谞讛 谞转讘专专讛 住讘专转谞讜 讘讘专讻讛 讜讘拽"砖 讛注诇讜讛 讘住驻拽 讜诪住转讘专讗 讚拽讜专讗 讻讚讻转讬讘谞讗.





专砖讘"讗

讗诪专 专讘讗 讛诇讻转讗 讘专讬讗 讛诪专讙讬诇 诪' 住讗讛. 诪砖讜诐 讚讗讬讻讗 诪讗谉 讚诪讞诪讬专 讘讛 讜诇讗 谞讛讬讙 讻专讘讬 讬讛讜讚讛 讘谉 讘转讬专讗, 拽讗 驻住讬拽 专讘讗 讛讻讗 讛诇讻转讗 诪讗讬, 诇讜诪专 讚讗驻讬诇讜 诪讗谉 讚诇讗 谞讛讬讙 讻专讘讬 讬讛讜讚讛 讘谉 讘转讬专讗 讜注讘讬讚 讻转拽谞转讗 讚注讝专讗 讜讻转拽谞转讗 讚专讘谞谉 讚讘转专 注讝专讗, 讘讞讜诇讛 讛诪专讙讬诇 讜讘专讬讗 诇讗谞住讜 诇讗 爪专讬讱 讗诇讗 讟' 拽讘讬谉, 讜讞讜诇讛 诇讗谞住讜 驻讟讜专 诪讻诇讜诐.



          讛诪转驻诇诇 讜专讗讛 爪讜讗讛 讻谞讙讚讜 诪讛诇讱 诇驻谞讬讜 注讚 砖讬讝专拽谞讛 诇讗讞专讬讜 讚' 讗诪讜转. 诪住转讘专讗 砖讗讬谞讜 讞讜讝专 诇专讗砖 讗诇讗 诇诪拽讜诐 砖驻住拽 讜讗诐 讛转驻诇诇 转驻诇转讜 转驻诇讛, 讜讚讬讬拽讬谞讗 诇讛 诪讚拽转谞讬 诪讛诇讱 诇驻谞讬讜 讻讚讬 砖讬讝专拽谞讛 诇讗讞专讬讜 讜诇讗 拽讗诪专 转驻诇转讜 转讜注讘讛 讻讚讗诪专 讘住诪讜讱 讘谞诪爪讗转 爪讜讗讛 讘诪拽讜诪讜. 讜讘讜讚讗讬 讛驻专砖 讬砖 讘讬谉 专讗讛 爪讜讗讛 讻谞讙讚讜 讜讘讬谉 谞诪爪讗转 讘诪拽讜诪讜, 讚讘诪拽讜诪讜 讻讬讜谉 讚讘注讬谞谉 诪讞谞讱 拽讚讜砖 (讚讘专讬诐 讻讙, 讟讜) 讛讬讛 诇讜 诇讘讚讜拽, 讗讘诇 讻谞讙讚讜 讚诇讬讻讗 讗诇讗 诪砖讜诐 诇讗 讬专讗讛 讘讱 (砖诐), 讜讝讛 诇讗 专讗讛 讗讜转讛 讻砖讛转讞讬诇 诇讗 驻砖注 讘讻诇讜诐, 砖诇讗 讛讟专讬讞讜 诇讘讚讜拽 讘诪诇讗 注讬谞讬讜, 讜讗讬 诪砖讜诐 诇讗 讬专讗讛 讘讱 讝讛 诇讗 专讗讛 注讚 注转讛. 注讜讚 讗谞讬 住讘讜专 讚讗驻讬诇讜 讘谞诪爪讗转 爪讜讗讛 讘诪拽讜诪讜 讗"爪 诇讞讝讜专 讜诇讛转驻诇诇 讗诇讗 讘砖讛转驻诇诇 讘诪拽讜诐 砖讚专讻谉 诇讛谞讬讞 砖诐 诇注转讬诐 讙专祝 砖诇 专注讬 诪砖讜诐 讚讗讝 谞拽专讗 驻讜砖注 讻砖诇讗 讘讚拽 讜讻讬讜谉 砖讞讟讗 转驻诇转讜 转讜注讘讛, 讗讘诇 讘诪拽讜诐 砖谞诪爪讗转 砖诐 讘讗拽专讗讬 讘注诇诪讗 讘诪转驻诇诇 讘讘讬转 讛讻谞住转 讗讜 讘讘讬转 讛诪讚专砖, 讗讬 谞诪讬 讘讘讬转 讘诪拽讜诐 砖讗讬谉 讚专讻谉 讘讻讱 讗讬谉 讝讛 驻讜砖注 讜讗讬谉 转驻诇转讜 转讜注讘讛, 讜讻讚讗诪专讬谞谉 诇拽诪谉 讘驻专拽讬谉 (讘专讻讜转 讻讛, 讗) 讗诪专 专讘讬 讬讛讜讚讛 住驻拽 爪讜讗讛 讘讘讬转 讗住讜专, 住驻拽 诪讬 专讙诇讬诐 讘讘讬转 诪讜转专, 讜讻诇 砖讻谉 诇讗讬讻讗 讚讗诪专讬 住驻拽 爪讜讗讛 讘讘讬转 诪讜转专 讘讗砖驻讛 讗住讜专, 住驻拽 诪讬 专讙诇讬诐 讗驻讬诇讜 讘讗砖驻讛 诪讜转专. 讜讻诇 诪拽讜诐 砖讗诪专讜 诪讜转专 讗讬谞讜 谞拽专讗 讞讜讟讗 讜讻诇 砖诇讗 讞讟讗 转驻诇转讜 转驻诇讛, 诪讚讗诪专讬谞谉 讛讻讗 讗诪专 专讘讗 讛讜讗讬诇 讜讞讟讗 讗祝 注诇 驻讬 砖讛转驻诇诇 转驻诇转讜 转讜注讘讛, 讗诇诪讗 讟注诪讗 讚讞讟讗 讛讗 诇讗 讞讟讗 转驻诇转讜 转驻诇讛, 讻谉 谞专讗讛 诇讬. 讗讞专 讻讱 诪爪讗转讬 讘转讜住' 砖诇讗 讗诪专讜 讗诇讗 讘诪拽讜诐 砖讬砖 诇讛住转驻拽 讗诐 讛讜讗 讟讬讟 讗讜 爪讜讗讛, 讛讗 诇讗讜 讛讻讬 诇讗.



讛讬讛 注讜诪讚 讘转驻诇讛 讜诪讬诐 砖讜转转讬谉 诇讜 注诇 讘专讻讬讜 驻讜住拽 讜诪诪转讬谉 注讚 砖讬讻诇讜 讛诪讬诐 讜讞讜讝专. 诪住转讘专讗 诇讬 讚讗讬谉 爪专讬讱 诇讛专讞讬拽 诪诪拽讜诐 讛诪讬诐 讻诇诇, 诪讚诇讗 拽转谞讬 讜诪专讞讬拽 注讚 砖讬讝专拽诐 诇讗讞专讬讜 讚' 讗诪讜转 讻讚拽转谞讬 讘专讗讛 爪讜讗讛 讻谞讙讚讜. 讜讟注诪讗 讚诪诇转讗 诪砖讜诐 讚讘爪讜讗讛 讘注讬谞谉 诪讞谞讱 拽讚讜砖, 讗讘诇 诪讬 专讙诇讬诐 讗讬谞讜 讗住讜专 讚讗讜专讬讬转讗 讗诇讗 讻谞讙讚 注诪讜讚 讜诪讚讻转讬讘 (讚讘专讬诐 讻讙, 讟讜) 讜诇讗 讬专讗讛 讘讱 注专讜转 讚讘专 讜讻讚讗讬转讗 诇拽诪谉 (讘专讻讜转 讻讛, 讗), 讜讛诇讻讱 讗诐 诇讗 讛转讞讬诇 诪专讞讬拽 诪讚专讘谞谉, 讗讘诇 讘注讜诪讚 讘转驻诇讛 诇讗. 讜注讜讚 谞专讗讛 砖讗驻讬诇讜 讘讗 诇驻住讜拽 讜诇专讞讜拽 讗住讜专.





专讬讟讘"讗

讗诪专 专讘讗 讛诇讻转讗 讘专讬讗 讛诪专讙讬诇 诪' 住讗讛. 讜讞讜诇讛 讛诪专讙讬诇. 讻诇讜诪专 诇讚注转讜 讜讘专讬讗 诇讗讜谞住讜 讟' 拽讘讬谉 讜讞讜诇讛 诇讗讜谞住讜 驻讟讜专 诪讻诇讜诐, 讟注诪讗 讚谞爪专讱 专讘讗 诇驻住讜拽 讛诇讻转讗 诪砖讜诐 讚讗讬讻讗 诪讗谉 讚诪讞诪讬专 讘讛 讜诇讗 谞讛讬讙 讻专' 讬讛讜讚讛 讘谉 讘转讬专讗. 讜拽诪"诇 讚讗驻讬' 诪讗谉 讚注讘讬讚 讻转拽谞转讗 讚注讝专讗 讜讻转拽谞转 专讘谞谉 讘转专讗讬 讚讘转专 注讝专讗 讘讞讜诇讛 讛诪专讙讬诇 讜讘专讬讗 诇讗讜谞住讜 诇讗 爪专讬讱 讗诇讗 讟' 拽讘讬谉 讜讞讜诇讛 诇讗讜谞住讜 驻讟讜专 诪讻诇讜诐. 讜讬砖 住驻专讬诐 讚讙专住讬 讛讻讬 讗诪专 专讘讗 诪讚讘专讬 讻讜诇诐 谞诇诪讜讚, 讜讛驻讬专讜砖 讗驻讬诇讜 诇讚讘专讬 讛诪讬拽诇 诪讜讚讛 讚诇讗 讬驻讞转讜 诇讘专讬讗 讛诪专讙讬诇 诪诪' 住讗讛 讜诇讞讜诇讛 诇讗讜谞住讜 讜诇讘专讬讗 诇讗讜谞住讜 讟' 拽讘讬谉*): 讛讙讛"讛 讘砖"住 砖诇驻谞讬谞讜 讛讙专住讗 讘讚讘专讬 专讘讗 讘专讬讗 讛诪专讙讬诇 讜讞讜诇讛 讛诪专讙讬诇 诪' 住讗讛. 



讘讚"讗 诇诇诪讜讚 诇注爪诪讜. 讗讘诇 诇讗讞专讬诐 诪' 住讗讛 专' 讬讛讜讚讛 讗讜诪专 诪' 住讗讛 诪讻诇 诪拽讜诐. 讜讚讗诪专讬谞谉 注诇讛 诇讗转讜讬讬 讘讻诇讬诐 讜诇讗转讜讬讬 诪讬诐 砖讗讜讘讬谉 讚讜拽讗 讘讟讘讬诇转 讘注诇 拽专讬 砖讛讬讗 拽诇讛 砖专讜 讗讘诇 诇讗 讘砖讗专 讟讘讬诇讜转: 



讗诇讗 讗讬讘专讜讱 讗谞讗 讚谞驻诇 注诇讬 诪' 住讗讛. 诇讗讜 讚讜拽讗 讚谞驻讜诇 讗诇讗 讻诇讜诪专 砖讟讘诇转讬 讘诪' 住讗讛 讜讗讬讬讚讬 讚拽讗诪专 诇注讬诇 讚谞驻讜诇 注诇讬 讟' 拽讘讬谉 拽讗诪专 讛讻讗 讚谞驻讬诇 注诇讬:



讗诪专 诇讛讜 专讘 讛讜谞讗 讗讬讘专讜讱 讗谞讗 讚诇讗 讛讗 讜诇讗 讛讗. 讬砖 讗讜诪专讬诐 砖讗讬谞讬 爪专讬讱 讟讘讬诇讛 讜讬砖 讗讜诪专讬诐 讚驻讬专讜砖讜 砖专讗讛 拽专讬 讜讗诪专 诇讗 讟讘诇转讬 讻诇诇 讚住讘讬专讗 诇讬' 讚讘讟诇讜讛 诇讟讘讬诇讜转讗 讜讗讬谞讜 爪专讬讱 诇讟讘讜诇:



讜诇讬转 讛诇讻转讗 讻讜转讬讛 讚专讘 讞诪讗. 砖讛讬讛 讟讜讘诇 诇讛讜爪讬讗 讗讞专讬诐 讬讚讬 讛诇诇 砖讘诇讬诇讬 驻住讞讬诐 诪砖讜诐 讚住讘专 讚讘讟诇讜讛 诇讟讘讬诇讜转讗 诇讙讜驻讬讛 讗讘诇 诇讛讜爪讬讗 讗讞专讬诐 讚讚诪讬 讻诪诇诪讚 诇讗讞专讬诐 诇讗 讘讟诇讜讛 讜讗讬谞讜 讻谉 讚讗驻讬诇讜 诇讗讞专讬诐 谞诪讬 讘讟诇讜讛:



讛讜讗讬诇 讜讞讟讗 讗讬谉 转驻诇转讜 转驻诇讛. 讻诇讜诪专 讛讜讗讬诇 讜讞讟讗 讘砖讙讙讛 拽讗诪专 讚讛讗 讗诪专讬谞谉 诇拽诪谉 砖讗讬谞讜 讞讬讬讘 诇讘讚讜拽 讗诐 讬砖 爪讜讗讛 讘讘讬转 讗诐 诇讗讜 讚讛讻讬 讗讬转讗 诇拽诪谉 讘驻专拽讬谉 住驻拽 爪讜讗讛 讘讘讬转 诪讜转专 讜诪讗讬 讚讗诪专 专讘讗 讛讗讬 讝讘讞 专砖注讬诐 转讜注讘讛 讛讜讗 诇讗讜 讚讜拽讗 砖讛专讬 诇讗 讞讟讗 讗诇讗 讘砖讙讙讛 讗诇讗 讻讝讘讞 专砖注讬诐 拽讗诪专 讜诪砖讜诐 讛讻讬 讗讬讬转讬 讛讗讬 拽专讗 讚转驻诇讛 讻谞讙讚 拽专讘谉 讛讬讗 讘讗讛:





讛诪讗讬专讬

讛诪砖谞讛 讛砖砖讬转 讜讛讬讗 诪注谞讬谉 诪砖谞讛 砖诇驻谞讬讛 讜讛讻讜谞讛 诇讘讗专 讘讛 讗讜转谉 讛驻讟讜专讬诐 诪讞诪转 讟讜诪讗转诐 砖砖讻讞讜 讜讛转讞讬诇讜 诇拽专讜转 讗讜 诇讛转驻诇诇 讛讬讗讱 讬注砖讜 讜讻谉 讗诐 讛讬讛 讛诪拽讜诐 诪诇讜讻诇讱 讛讬讗讱 讛讜讗 爪专讬讱 诇讛专讞讬拽 讜讗诪专 注诇 讝讛 讛讬讛 注讜诪讚 讘转驻诇讛 讜谞讝讻专 砖讛讜讗 讘注诇 拽专讬 讜讻讜' 诇讗 讬驻住讬拽 诪讻诇 讜讻诇 讗诇讗 讬拽爪专 讜诇讗 讬讗诪专 讗诇讗 驻转讬讞讛 讜讞转讬诪讛 讻讙讜谉 讘专讱 讛' 讗诇拽讬谞讜 讗转 讛砖谞讛 讛讝讗转 讘讗"讬 诪讘专讱 讛砖谞讬诐, 讜讻谉 讘讻诇 讛讘专讻讜转 讜讻谉 讘讚讘专讬 转讜专讛 驻讬专砖讜 讘讙诪' 砖讛讜讗 诪讙诪讙诐 讜拽讜专讗 讛讗 讗诐 诇讗 讛转讞讬诇 诇讗 讬转讞讬诇 讗祝 讘讛专讛讜专 讻诪讜 砖讛转讘讗专 讘住讜讙讬讗 诇诪注诇讛 讘砖诪讜注转 讛专讛讜专 讻讚讘讜专 讜驻讬专砖讜 讛讟注诐 讘讛讚讬讗 诪驻谞讬 砖转驻诇讛 讚专讘谞谉, 讜讝讜 拽砖讛 诇讙讚讜诇讬 讛诪讞讘专讬诐 砖驻住拽讜讛 诪谉 讛转讜专讛, 讗诇讗 砖讗驻砖专 诇驻专砖讛 注诇 讛谞住讞 讜注诇 讛讝诪谉 讻诪讜 砖驻讬专砖谞讜 讘诪砖谞讛 砖诇驻谞讬讛:



讬专讚 诇讟讘讜诇 拽讜讚诐 砖讬拽专讗 讗诐 讬讻讜诇 诇注诇讜转 诪谉 讛诪讬诐 讜诇讛转讻住讜转 讘讘讙讚讬讜 讜诇拽专讜转 注讚 砖诇讗 讬讛讗 讛谞抓 讛讞诪讛 讬注诇讛 讜讬转讻住讛 讜讬拽专讗 讜讗诐 诇讗讜 讜诪转讬专讗 砖诇讗 讬拽专讗 讘注讜谞转讛 讬转讻住讛 讘诪讬诐 诪驻谞讬 砖讛讜讗 注专讜诐 讜讬拽专讗 讻讚讬 砖讬转驻诇诇 转讬讻祝 砖讬爪讗 诪谉 讛诪讬诐 注诐 讚诪讚讜诪讬 讞诪讛 讜诪砖谞讛 讝讜 讗讬谉 诇讛 诪拽讜诐 讘讝诪谉 讛讝讛 砖讛专讬 讘讟诇讛 讟讘讬诇讛 讝讜 讜诪讻诇 诪拽讜诐 诇诪讚谞讜 砖讛注讜诪讚 讘转讜讱 讛诪讬诐 注专讜诐 讬讻讜诇 诇讛转讻住讜转 讘诪讬诐 讜诇拽专讜讗, 讜诪驻专砖 讘讙诪' 砖爪专讬讱 讛讜讗 诇诪讘专讱 诇注讜讻专谉 讘专讙诇讬讜 讻讚讬 砖诇讗 讬讛讗 诇讘讜 专讜讗讛 讗转 讛注专讜讛:



讜诇讗 讬转讻住讛 诇讗 讘诪讬诐 讛专注讬诐 专"诇 诪讬诐 住专讜讞讬诐 讜诇讗 讘诪讬 诪砖专讛 专"诇 砖砖讜专讬谉 讘讛 驻砖转谉 诪驻谞讬 砖专讬讞谉 专注 注讚 砖讬讟讬诇 诇转讜讻谉 诪讬诐 讜讘讙诪' 转诪讛讜 注诇 讝讛 讻诪讛 诪讬讗 专诪讬 讜讗讝讬诇 讻诇讜诪专 诪讛 讬注砖讛 讝讛 诇谞讛专 谞讜讘注 砖讬讜讻诇 诇讛注讘讬专 讗转 讛专讬讞 讜诪驻专砖 诇讛 [讘讚驻讜住 诇讗] 砖注诇 诪讬 专讙诇讬诐 讛讜讗 砖谞讜讬讛 讻诇讜诪专 诇讗 讬转讻住讛 诇讗 讘诪讬诐 讛专注讬诐 讜诇讗 讘诪讬 诪砖专讛 讜诇讗 讬拽专讗 讘诪拽讜诐 砖讬砖 讘讜 诪讬 专讙诇讬诐 注讚 砖讬转谉 诇转讜讻谉 诪讬诐 讜诪驻专砖 讘讙诪' 专讘讬注讬转:



讜讻诪讛 讬专讞讬拽 诪讛诐 诪讻诇 讗诇讜 讛谞讝讻专讬诐 讜诪谉 讛爪讜讗讛 讚' 讗诪讜转 讜诪驻专砖 讘讙诪' 讚讚讜拽讗 讻砖诪谞讬讞 讛爪讜讗讛 诇讗讞专讬讜 讗讘诇 诇驻谞讬讜 讻诪诇讜讗 注讬谞讬讜, 讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜讗注"驻 砖讗讬谉 诇讛 诪拽讜诐 讘讝诪谉 讛讝讛 讗爪诇 讘注诇 拽专讬 讻诪讜 砖驻讬专砖谞讜 诪讻诇 诪拽讜诐 诇诪讚谞讜 诪诪谞讛 砖讛拽讜专讗 诇讗 讬转讻住讛 讘诪讬诐 讛专注讬诐 讜讘诪讬 讛诪砖专讛 讜砖诇讗 讬拽专讗 讘诪拽讜诐 砖讬砖 砖诐 诪讬 专讙诇讬诐 注讚 砖讬转谉 诇转讜讻谉 诪讬诐, 讻诪讜 砖诪驻讜专砖 讘诪砖谞讛, 讜讚讬谞讬诐 砖讘讗讜 讘讙诪' 讗诇讜 讛谉:



诪讬 砖讛讬讛 诪转驻诇诇 讜专讗讛 爪讜讗讛 讻谞讙讚讜 讬驻住讬拽 转驻诇转讜 讜讬诇讱 诇讜 诇驻谞讬讜 注讚 砖转讛讗 讛爪讜讗讛 诇讗讞专讬讜 讚' 讗诪讜转 讜讗诐 讗讬 讗驻砖专 诇讜 诇讬诇讱 诇驻谞讬讜 讻讙讜谉 砖讛讬讛 谞讛专 诪驻住讬拽 讗讜 讻讬讜爪讗 讘讝讛 讜讻谉 讗讬 讗驻砖专 诇讜 诇讛驻讜讱 驻谞讬讜 诇砖诐 砖诪讗 爪讚 诪讝专讞 讛讜讗 讬诇讱 诇讜 诇爪讚讚讬谉 注讚 砖转讛讗 讛爪讜讗讛 诇爪讚 讗讞专 讜诇讗 诇驻谞讬讜 讗讘诇 讻诇 讝诪谉 砖讛讬讗 诇驻谞讬讜 诇讗 讬转驻诇诇 讜讗驻讬诇讜 讛注诇讬诐 注讬谞讬讜 诪诪谞讛 讜讗驻讬诇讜 讛讬讛 讘诇讬诇讛 砖讗讬谞讜 专讜讗讛 诇讛 讛讜讗讬诇 讜讬讜讚注 诇砖诐 讻讬讜谉 砖讗诇讜 讛讬讛 讘讬讜诐 讛讬转讛 谞专讗讬转 诇讜, 讜讻谉 驻专砖讜讛 讘转诇诪讜讚 讛诪注专讘 讜谞讜住讞 讚讘专讬讛诐 专' 讗讬诇讗 讜讞讘专讬讛 讛讜讜 讬转讘讬谉 讘专诪砖讗 讗诪专 诪讛讜 诪讬诪专 讻讗谉 诪讬诇讬 讚讗讜专讬转讗 讗诪专 诇讬讛 诪讻讬讜谉 讚讗诇讜 讛讜讛 讘讬诪诪讗 讛讜讬谞谉 讞诪讜谉 诪讛 讚拽诪讬谞谉 讗祝 讻讚讬谉 讗住讜专, 讜讬砖 讗讜诪专讬诐 讘住讜诪讗 讗讞专 砖讛讜讗 讬讜讚注 诇砖诐:



讛转驻诇诇 讜诪爪讗 爪讜讗讛 讘讗讜转讜 诪拽讜诐 砖讛转驻诇诇 讘讜 讛讜讗讬诇 讜驻砖注 讗讬谉 转驻诇转讜 转驻诇讛 讜爪专讬讱 诇讞讝讜专 讜诇讛转驻诇诇 讘诪拽讜诐 讗讞专 讗讘诇 讻诇 砖诇讗 讘诪拽讜诪讜 讗注"驻 砖诪爪讗讛 讘拽专讜讘 讚' 讗诪讜转 谞专讗讛 砖讗讬谉 爪专讬讱 诇讞讝讜专, 讜讬砖 讗讜诪专讬诐 砖诇 讛爪专讬讻讜讛讜 诇讞讝讜专 讗诇讗 讘诪拽讜诐 砖讛讬讛 诇讜 诇讞讜砖 诇爪讜讗讛 讻讙讜谉 诪拽讜诐 讛诪讜讞讝拽 讘讻讱 讻讙讜谉 讛讜诇讱 讘讚专讻讬诐 讜讻讬讜爪讗 讘讛谉 讗讘诇 讘诪拽讜诐 砖诇讗 讛讬讛 诇讜 诇讞讜砖 讘讻讱 讗讬谞讜 驻讜砖注 讜讗讬谞讜 爪专讬讱 诇讞讝讜专, 讜讗讬谉 谞专讗讛 诇讬, 砖讻诇 砖诪爪讗 讘诪拽讜诪讜 驻讜砖注 讛讜讗:



讛讬讛 注讜诪讚 讘转驻诇讛 讜讬爪讗讜 诇讜 诪讬 专讙诇讬讜 讜砖转转讜 诇讜 注诇 讘专讻讬讜 诪爪讚 砖讗讬谞讜 讬讻讜诇 诇注诪讜讚, 驻讜住拽 讜诪诪转讬谉 注讚 砖讬讻诇讜 讛诪讬诐 讜讻砖讬讻诇讛 讛注诪讜讚 讗注"驻 砖讘砖专讜 讟讜驻讞 讘讛谉 讜诪讬 专讙诇讬诐 讘拽专拽注 讗讜 讗祝 注诇 讘讙讚讬讜 讞讜讝专 讜诪转驻诇诇 讛讜讗讬诇 讜讙讜驻讜 讗讜 讘讙讚 注诇讬讜谉 砖诇讜 诪讻住转谉, 讜讬砖 讗讜诪专讬诐 砖讞讜讝专 讜诪转驻诇诇 讘讛专讞拽转 讚' 讗诪讜转 讗讜 讘谞转讬谞转 诪讬诐 注诇 诪拽讜诐 诪讬 专讙诇讬诐 讛谉 注诇 拽专拽注 讛谉 注诇 讘讙讚讬讜, 讜讛讬讻谉 讛讜讗 讞讜讝专 诇诪拽讜诐 驻住拽 砖诪讛 砖讛转驻诇诇 诪讻诇 诪拽讜诐 注诇 谞讻讜谉 讛转驻诇诇 讚讙讘专讗 讞讝讬讗 讛讜讗 讻诇讜诪专 专讗讜讬 讛讬讛 诇讛转驻诇诇, 讜诪讻诇 诪拽讜诐 讙讚讜诇讬 讛诪驻专砖讬诐 驻住拽讜 讚讙讘专讗 讚讞讝讬讗 [讗讜诇讬 爪"诇 讚诇讗 讞讝讬讗, 讛诪注转讬拽] 讛讜讗 讜住讜驻讜 讛讜讻讬讞 讜讗祝 讘诇讗 砖讛讛 讞讜讝专 诇专讗砖 讻讚讬谉 讛讜爪专讱 诇谞拽讘讬讜 讜讗讬谞讜 讬讻讜诇 诇注诪讜讚, 讜诇讚注转 讛讗讜诪专 讚讙讘专讗 讞讝讬讗 讛讜讗 诪讻诇 诪拽讜诐 讗诐 砖讛讛 讻讚讬 诇讙诪讜专 讗转 讻诇讛 诪转讞诇讛 讜注讚 住讜祝 讞讜讝专 诇专讗砖, 讜讘讚讘专 讛讝讛 谞砖转谞讛 讚讬谉 转驻诇讛 诪讚讬谉 拽"砖 讜诪讙讬诇讛 讜讛诇诇 讜砖讜驻专 砖讘讻诇诐 讗驻讬诇讜 砖讛讛 讻讚讬 诇讙诪讜专 讗转 讻讜诇讛 讞讜讝专 诇诪拽讜诐 砖驻住拽 讜讻谉 讚注转 讙讚讜诇讬 讛驻讜住拽讬诐, 讜专讗讬讛 诇讛诐 砖专' 讬讜讞谞谉 讗诪专讛 讻谉 讘讗讞专讜谉 砖诇 专"讛 (讚祝 诇讚:) 砖诪注 讟' 转拽讬注讜转 讘讟' 砖注讜转 讘讬讜诐 讬爪讗 讜讛拽砖讜 砖诐 讜讛讗 讗诪专 专' 讬讜讞谞谉 诪砖讜诐 专' 砖诪注讜谉 讘谉 讬讛讜爪讚拽 讘讛诇诇 讜讘诪讙讬诇讛 讗诐 砖讛讛 讻讚讬 诇讙诪讜专 讗转 讻讜诇讛 讞讜讝专 诇专讗砖, 讜转讬专抓 讛讗 讚讬讚讬讛 讛讗 讚专讘讬讛, 讜讞讝专讜 讜讛拽砖讜 讜讚讬讚讬讛 诇讗 讜讛讗 专' 讗讘讛讜 讛讜讛 讗讝讬诇 讘转专讬讛 讚专' 讬讜讞谞谉 讜讛讜讗 拽专讬 砖诪注 诪讟讗 诇诪讘讜讗讜转 讛诪讟讜谞驻讜转 讜驻住拽 讗诪专 诇讬讛 诪讛讜 诇讙诪专讛 讗诪专 诇讬 讗诐 砖讛讬转 讻讚讬 诇讙诪讜专 讗转 讻诇讛 讝讬诇 讛讚专, 讜转讬专抓 讛讻讬 拽讗诪专 诇讬讛 诇讚讬讚讬 诇讗 住讘讬专讗 诇讬 讻诇讜诪专 砖讬讛讗 爪专讬讱 诇驻住讜拽 诇诪讘讜讗讜转 讛诪讟讜谞驻讜转 讗诇讗 诇讚讬讚讱 砖驻住拽转讛 诇讛讞诪讬专 讛讞诪专 讗祝 讘讝讜 讗讘诇 诇专' 讬讜讞谞谉 讗驻讬诇讜 砖讛讛 讻讚讬 诇讙诪讜专 讗转 讻讜诇讛 讗讬谞讜 讞讜讝专 讗诇讗 诇诪拽讜诐 砖驻住拽, 讜讻谉 讬砖 诪讘讬讗讬诐 专讗讬讛 诪诪砖谞转 讛讬讛 拽讜专讗 讘转讜专讛 砖讛专讬 讘转讜专讛 讬砖 讘讬谉 驻专砖讛 诇驻专砖讛 讬讜转专 诪讻讚讬 砖讛讬讬转 讻诇讛, 讗诇讗 砖讝讜 讗讬谉 讘讛 讛讻专讞 砖诪讗 谞讝讚诪谞讛 诇讜 拽专讬讗转 驻专砖讛 讗讞转 讜讛驻住讬拽 诪注讟 讜讞讝专 讜谞讝讚诪谞讛 诇讜 拽专讬讗讛 讛讗讞专转, 讜讻谉 诪讘讬讗讬谉 专讗讬讛 诪诪讛 砖讗诪专讜 [诇注讬诇 讬"讙 注"讘] 注诇 专' 砖诪注 讬砖专讗诇 讜讻讜' 讝讜 讛讬讗 拽"砖 砖诇 专' 讬讛讜讚讛 讛谞砖讬讗 讻诇讜诪专 砖讛讬讛 砖讜谞讛 诇转诇诪讬讚讬讜 讜讻砖讛讙讬注 讝诪谉 拽"砖 拽讜专讗 驻住讜拽 专讗砖讜谉 讜讞讜讝专 讜砖讜谞讛 讜砖讗诇讜 讘讛 讞讜讝专 讜讙讜诪专讛 讗讜 讗讬谞讜 讞讜讝专 讜讙讜诪专讛 讘专 拽驻专讗 讗诪专 讗讬谞讜 讞讜讝专 讜讙讜诪专讛 讜专' 砖诪注讜谉 讘专讘讬 讗诪专 讞讜讝专 讜讙讜诪专讛, 讜讗诪专 诇讬 讘专 拽驻专讗 讘砖诇诪讗 诇讚讬讚讬 讛讬讬谞讜 讚诪讛讚专 讗砖诪注转讗 讚讬爪讬讗转 诪爪专讬诐 讗诇讗 诇讚讬讚讱 讗诪讗讬 诪讛讚专, 讜讗诪专 诇讬讛 讻讚讬 诇讛讝讻讬专 讬爪讬讗转 诪爪专讬诐 讘讝诪谞讛, 讜讜讚讗讬 砖专' 砖诪注讜谉 讘专讘讬 讛讬讛 讘拽讬 讘注谞讬谞讬讜 砖诇 专' 讬讜转专 诪讘专 拽驻专讗 讜讻谉 砖诇讗 专讗讬谞讜讛 讗讬谞讛 专讗讬讛 讜讗祝 讛讜讗 诇讗 讛讬讛 讗讜诪专 讻谉 讗诇讗 诪诪讛 砖讛讬讛 专讜讗讛讜 诪讞讝专 讗讞专 砖诪讜注讛 砖诇 讬爪讬讗转 诪爪专讬诐 讜讛专讬 砖讛讛 讘谞转讬诐 讛专讘讛.
讜诇讚注转 讝讛 讗讬谉 讞讬诇讜拽 讘讬谉 砖讛讛 诪爪讚 砖讗讬谞讜 专讗讜讬 诇拽专讜转 讛谉 诪爪讚 注爪诪讜 讻讙讜谉 诪讬诐 砖讜转转讬谉 诇讜 注诇 讘专讻讬讜 讛谉 诪爪讚 讛诪拽讜诐 讻讙讜谉 诪讘讜讬 讛诪讟讜谞祝 讜讘讬谉 砖讛讛 诇讗讬 讝讜 住住讘讛 讘讻诇谉 讗讬谞讜 讞讜讝专 诇专讗砖 讞讜抓 诪谉 讛转驻诇讛, 讜诪讻诇 诪拽讜诐 讘转诇诪讜讚 讛诪注专讘 砖讘驻专拽 砖谞讬 讛转讘讗专 砖专' 讬讜讞谞谉 诪讜讚讛 讘拽"砖 砖讻诇 砖砖讛 讻讚讬 诇讙诪讜专 讗转 讻诇讛 讞讜讝专 诇专讗砖 讗祝 砖诇讗 讘诪拽讜诐 讚讬讞讜讬 讜讻诇 砖讻谉 讘诪拽讜诐 讚讬讞讜讬 讜讻谉 驻住拽讜 专讘讬' 讗诇讗 砖讛讜讗 讞讜诇拽 注诐 转诇诪讜讚 砖诇谞讜, 讜讻谉 驻专砖讜 砖诐 讘砖讛讬讛 讝讜 砖讘拽讜专讗 诪砖注专讬谉 讗讜转讛 讻诇讜诪专 注诇 讛讚专讱 砖讛讜讗 专讙讬诇 诇拽专讜转, 讜讙讚讜诇讬 讛诪驻专砖讬诐 谞讜讟讬诐 诇讜诪专 砖讘砖讛讛 讗讬谉 讞诇讜拽 讘讬谞讬讛诐 砖讗祝 讘拽"砖 讜诪讙讬诇讛 讜讛诇诇 讜砖讜驻专 讗诐 驻住拽 诪爪讚 讚讬讞讜讬 讻讝讛 讜砖讛讛 讻讚讬 诇讙诪讜专 讗转 讻诇讛 讞讜讝专 诇专讗砖 讜讗诐 诪讞诪转 讚讘专 讗讞专 驻住拽 讗祝 讘转驻诇讛 讞讜讝专 诇诪拽讜诐 砖驻住拽 讗驻讬诇讜 讘砖讛讛 讻讚讬 诇讙诪讜专, 讜诪讻诇 诪拽讜诐 讚讘专讬 讙讚讜诇讬 讛驻讜住拽讬诐 讘转驻诇讛 注讬拽专 砖诇注讜诇诐 讘砖讛讛 讻讚讬 诇讙诪讜专 讗转 讻讜诇讛 讞讜讝专 诇专讗砖 讛讜讗讬诇 讜讗讬谉 讬讻讜诇 诇讚讘专 讘讛 诪驻谞讬 讛讻讘讜讚 讜诇讗 诪驻谞讬 讛讬专讗讛 讜讗祝 讘砖讛讬讬讛 讝讜 诪砖注专讬诐 注诇 讛讚专讱 砖讛讜讗 专讙讬诇 诇讛转驻诇诇 讗诐 讘诪转讜谉 讗诐 讘诪讛讬专讜转:



讜讗注"驻 砖讻砖讛讜爪专讱 诇谞拽讘讬讜 讜讗讬谞讜 讬讻讜诇 诇注诪讜讚 讗诪专讜 转驻诇转讜 转讜注讘讛 讻诪讜 砖讬转讘讗专 诪讬 专讙诇讬诐 讗讚诐 住讘讜专 诇驻注诪讬诐 诇注诪讜讚 讘讛诐 讜讛专讬 讛讜讗 讻讗谞讜住, 讜讗注"驻 砖讗诪专讜 讘诪讬 专讙诇讬诐 爪专讬讱 砖讬转谞讙讘讜 讗讜 砖讬专讞讬拽 讚' 讗诪讜转 讗讜 砖讬砖诇讬诐 注诇讬讛诐 诪讬诐 拽讜讚诐 砖讬转驻诇诇 讘讻讗谉 讛拽讬诇讜 讛讜讗讬诇 讜讛转讞讬诇 诇讛转驻诇诇 讜讛注诪讬讚讜讛 注诇 讚讘专讬 转讜专讛 砖诇讗 讗住专讛 讗诇讗 讻谞讙讚 注诪讜讚 专讗砖讜谉 讻讚讬 砖诇讗 讬驻住拽 转驻诇转讜, 讜诪讻诇 诪拽讜诐 讻讘专 讻转讘转讬 砖讗讬谉 讛讻诇 砖讜讬诐 讘砖讟讛 讝讜 讬砖 讗讜诪专讬诐 砖讗祝 讝讛 讛讜讗讬诇 讜住讜驻讜 讛讜讻讬讞 砖诇讗 讬讻讜诇 诇注诪讜讚 讗讬谉 转驻诇转讜 转驻诇讛 讜讗注"驻 砖诇讗 砖讛讛 讞讜讝专 诇专讗砖 讜讻谉 讻转讘转讬 讻讬 讬砖 讗讜诪专 砖诪讛 砖讗诪专讜 注讚 砖讬讻诇讜 讛诪讬诐 驻讬专讜砖讜 注讚 砖讬转谞讙讘讜 讘讻讚讬 砖诇讗 讬讛讗 讘讛谉 诇讛讟驻讬讞 讜讗诐 诇讗 谞转讙谞讘讜 讗诇讗 砖讻诇讛 讛注诪讜讚 爪专讬讱 讛专讞拽转 讚' 讗诪讜转 讗讜 讛砖诇讻转 讛诪讬诐 讘讘讙讚讬讜 讜诇讗 谞转谞讙讘讜 爪专讬讱 砖讬转谉 注诇讬讛诐 诪讬诐:



讘诪住' 诪讙讬诇讛 (讚祝 讻讝:) 讛转讘讗专 砖讛诪讟讬诇 诪讬诐 讬专讞讬拽 讚' 讗诪讜转 讜讬砖讛讛 注讜讚 讻讚讬 讛诇讜讱 讚' 讗诪讜转 讻讚讬 砖讬讻诇讜 谞讬爪讜爪讜转 讜讗讞专 讻讱 讬转驻诇诇 讜讬砖 诪驻专砖讬诐 讘讛 讗讜 讬砖讛讛 讚' 讗诪讜转 讜砖诪讗 转讗诪专 讜讛专讬 讘讛诇讜讱 讚' 讗诪讜转 砖讛讛 讻讚讬 讛诇讜讱 讚' 讗诪讜转 驻专砖讜讛 砖讗诐 讛讟讬诇 诪讬诐 讘讻诇讬 讜讛住讬专讜讛 诪砖诐 诇讗诇转专 爪专讬讱 砖讬砖讛讛 讻讚讬 讛诇讜讱 讚' 讗诪讜转 讜诪讬 砖讛转驻诇诇 讜讛讜爪专讱 诇讛讟讬诇 诪讬诐 诪讬讚 讬砖讛讛 讻讚讬 讛诇讜讱 讚' 讗诪讜转 讜讬砖转讬谉 砖讻诇 讚' 讗诪讜转 讚诪讚讜诪讬 转驻诇讛 讘驻讬讜, 讘诪住讻转 注讬专讜讘讬谉 讬转讘讗专 砖讗诐 谞驻专爪讛 讞爪专 讙讚讜诇讛 诇拽讟谞讛 讗诐 讛讬转讛 爪讜讗讛 讘拽讟谞讛 诪讜转专 诇讛转驻诇诇 讜诇拽专讜转 讗转 砖诪注 讘讙讚讜诇讛 讗诇讗 讗诐 讻谉 讛讬讛 砖诐 专讬讞 专注 诪驻谞讬 砖讛讬讗 诪讜驻诇讙转 诪诪谞讛 讜讗诐 讛讬转讛 讘讙讚讜诇讛 讗讬谉 诪转驻诇诇讬诐 讗祝 讘拽讟谞讛 砖讗讬谉 讛拽讟谞讛 讗诇讗 讻拽专谉 讝讜讬转 诇讙讚讜诇讛:





转讜住驻讜转 专讗"砖

讜谞讞讝讬 注讝专讗 讛讬讻讬 转拽讜谉. 诇讗 诪讘注讬讗 诇谉 讘讻诇 讚讜讻转讗 讛讻讬 讗诇讗 讛讻讗 讜诇拽诪谉 [讚祝 诇"讙 注"讗] 讙讘讬 住讚专 讛讘讚诇讛 诇驻讬 砖讛讜讗 讚讘专 讛专讙讬诇 讘讻诇 讬讜诐 讜讘讻诇 诪讜爪讗讬 砖讘转 讜讻"注 砖讬讬讻讬 讘讛讜 讜讗讬谉 专讗讜讬 砖讬驻讜诇 讘讚讘专 讝讛 诪讞诇讜拽转 诪讛:



讗讘诇 诇讗讞专讬诐 讗专讘注讬诐 住讗讛. 砖讬砖 诇讛讞诪讬专 诇讗讞专讬诐 诇驻讬 砖爪专讬讱 诇讘讗专 讚讘专讬讜 讜诇讛讗专讬讱 讬讜转专, 讜注讜讚 讚注讬拽专 讟讘讬诇讛 讚讗住诪讻讜讛 讗拽专讗 讛讬讬谞讜 诇讗讞专讬诐 讚讻转讬讘 讬讜诐 讗砖专 注诪讚转 讜住诪讬讱 诇讬讛 讜讛讜讚注转诐 诇讘谞讬讱:



讛讗讬 讝讘讞 专砖注讬诐 转讜注讘讛 讛讜讗. 谞专讗讛 讚讛讬讬谞讜 讘诪拽讜诐 砖讛讬讛 专讗讜讬 诇讛住转驻拽 讜诇转诇讜转 砖讬砖, 砖诐 爪讜讗讛 讜诇讻讱 驻砖注 诪转讞诇转讜 诇讻讱 转驻诇转讜 转讜注讘讛 讗讘诇 讗诐 讗讬谞讜 诪拽讜诐 砖专讗讜讬 诇讛住转驻拽 诇讗 诪讬拽专讬 讝讘讞 专砖注讬诐, 讜讗诐 讛转驻诇诇 转驻诇转讜 转驻诇讛 讜讗讬谉 爪专讬讱 诇讞讝讜专 讜诇讛转驻诇诇:



诪诪转讬谉 注讚 砖讬讻诇讜 讛诪讬诐 讜讞讜讝专. 驻讬专讜砖 讛专"专 讬讜住祝 讘"专 诪砖讛 讚讗驻讬诇讜 谞驻诇讜 注诇 讘讙讚讬讜 讚讻讬讜谉 讚注讘讬讚 讟讬祝 讟讬祝 谞讘诇注讬谉 诪讛专讛, 讻讚讗诪专讬谞谉 诇拽诪谉 [讚祝 讻"讛 注"讗] 诪讬 专讙诇讬诐 砖谞讘诇注讜 讘讘讙讚 讗讜 讘拽专拽注 讜讗讬谉 讘讛诐 讻讚讬 诇讛讟驻讬讞 诪讜转专讬谉, 讜谞专讗讛 讚讗驻讬诇讜 讬砖 讘讛 讟讜驻讞 诇讛讟驻讬讞 诪讜转专 讚诪讚讗讜专讬讬转讗 讗讬谞讜 讗住讜专 讗诇讗 讻谞讙讚 讛注诪讜讚 讜专讘谞谉 讛讜讗 讚讙讝讜专 讜讻讬讜谉 砖讻讘专 注讜诪讚 讘转驻诇讛 讛讜讗 诇讗 讙讝讜专 讜讗讜拽诪讬讛 讗讚讗讜专讬讬转讗:





砖讬讟讛 诪拽讜讘爪转

讗诪专 专讘讗 讛诇讻转讗 讘专讬讗 讛诪专讙讬诇 讗专讘注讬诐 住讗讛. 讜讞讜诇讛 讛诪专讙讬诇- 讻诇讜诪专 诇讚注转讜:讜讘专讬讗 诇讗讜谞住讜 转砖注讛 拽讘讬谉. 讜讞讜诇讛 诇讗讜谞住讜 驻讟讜专 诪讻诇讜诐 - 讟注诪讗 讚谞爪专讱 专讘讗 诇驻住讜拽 讛诇讻转讗 诪砖讜诐 讚讗讬讻讗 诪讗谉 讚诪讞诪讬专 讘讛 讜诇讗 谞讛讬讙 讻专' 讬讛讜讚讛 讘谉 讘转讬专讗 讜拽讗 诪砖诪注 诇谉 讚讗驻讬诇讜 诪讗谉 讚注讘讬讚 讻转拽谞转讗 讚注讝专讗 讜讻转拽谞转 专讘谞谉 讘转专讗讬 讚讘转专 注讝专讗 讘讞讜诇讛 讛诪专讙讬诇 讜讘专讬讗 诇讗讜谞住讜 诇讗 爪专讬讱 讗诇讗 转砖注讛 拽讘讬谉 讜讞讜诇讛 诇讗讜谞住讜 驻讟讜专 诪讻诇讜诐. 讜讬砖 住驻专讬诐 讚讙专住讬 讛讻讬 讗诪专 专讘讗 诪讚讘专讬 讻讜诇诐 谞诇诪讜讚. 讜讛驻讬专讜砖 讗驻讬诇讜 诇讚讘专讬 讛诪讬拽诇 诪讜讚讛 讚诇讗 讬驻讞转讜 诇讘专讬讗 讛诪专讙讬诇 诪讗专讘注讬诐 住讗讛 讜诇讞讜诇讛 诇讗讜谞住讜 讜诇讘专讬讗 诇讗讜谞住讜 转砖注讛 拽讘讬谉:


讛讙讛"讛: 讘砖"住 砖诇驻谞讬谞讜 讛讙专住讗 讘讚讘专讬 专讘讗 讘专讬讗 讛诪专讙讬诇 讜讞讜诇讛 讛诪专讙讬诇 讗专讘注讬诐 住讗讛:


讘诪讛 讚讘专讬诐 讗诪讜专讬诐 诇诇诪讜讚 诇注爪诪讜 讗讘诇 诇讗讞专讬诐 讗专讘注讬诐 住讗讛. 专' 讬讛讜讚讛 讗讜诪专 讗专讘注讬诐 住讗讛 诪讻诇 诪拽讜诐. 讜讚讗诪专讬谞谉 注诇讛 诇讗转讜讬讬 讘讻诇讬诐 讜诇讗转讜讬讬 诪讬诐 砖讗讜讘讬谉 讚讜拽讗 讘讟讘讬诇转 讘注诇 拽专讬 砖讛讬讗 拽诇讛 砖专讜 讗讘诇 诇讗 讘砖讗专 讟讘讬诇讜转:


讗诇讗 讗讬讘专讜讱 讗谞讗 讚谞驻诇 注诇讬 讗专讘注讬诐 住讗讛 - 诇讗讜 讚讜拽讗 讚谞驻讜诇 讗诇讗 讻诇讜诪专 砖讟讘诇转讬 讘讗专讘注讬诐 住讗讛 讜讗讬讬讚讬 讚拽讗诪专 诇注讬诇 讚谞驻讜诇 注诇讬 转砖注讛 拽讘讬谉 拽讗诪专 讛讻讗 讚谞驻讬诇 注诇讬:


讗诪专 诇讛讜 专讘 讛讜谞讗 讗讬讘专讜讱 讗谞讗 讚诇讗 讛讗 讜诇讗 讛讗 - 讬砖 讗讜诪专讬诐 砖讗讬谞讬 爪专讬讱 讟讘讬诇讛. 讜讬砖 讗讜诪专讬诐 讚驻讬专讜砖讜 砖专讗讛 拽专讬 讜讗诪专 诇讗 讟讘诇转讬 讻诇诇 讚住讘讬专讗 诇讬讛 讚讘讟诇讜讛 诇讟讘讬诇讜转讗 讜讗讬谞讜 爪专讬讱 诇讟讘讜诇:


讜诇讬转 讛诇讻转讗 讻讜转讬讛 讚专讘 讞诪讗 - 砖讛讬讛 讟讜讘诇 诇讛讜爪讬讗 讗讞专讬诐 讬讚讬 讛诇诇 砖讘诇讬诇讬 驻住讞讬诐 诪砖讜诐 讚住讘专 讚讘讟诇讜讛 诇讟讘讬诇讜转讗 诇讙讜驻讬讛 讗讘诇 诇讛讜爪讬讗 讗讞专讬诐 讚讚诪讬 讻诪诇诪讚 诇讗讞专讬诐 诇讗 讘讟诇讜讛. 讜讗讬谞讜 讻谉 讚讗驻讬诇讜 诇讗讞专讬诐 谞诪讬 讘讟诇讜讛:


讛讜讗讬诇 讜讞讟讗 讗讬谉 转驻诇转讜 转驻诇讛 - 讻诇讜诪专 讛讜讗讬诇 讜讞讟讗 讘砖讙讙讛 拽讗诪专 讚讛讗 讗诪专讬谞谉 诇拽诪谉 砖讗讬谞讜 讞讬讬讘 诇讘讚讜拽 讗诐 讬砖 爪讜讗讛 讘讘讬转 讗诐 诇讗讜 讚讛讻讬 讗讬转讗 诇拽诪谉 讘驻专拽讬谉 住驻拽 爪讜讗讛 讘讘讬转 诪讜转专. 讜诪讗讬 讚讗诪专 专讘讗 讛讗讬 讝讘讞 专砖注讬诐 转讜注讘讛 讛讜讗 诇讗讜 讚讜拽讗 砖讛专讬 诇讗 讞讟讗 讗诇讗 讘砖讙讙讛 讗诇讗 讻讝讘讞 专砖注讬诐 拽讗诪专. 讜诪砖讜诐 讛讻讬 讗讬讬转讬 讛讗讬 拽专讗 讚转驻诇讛 讻谞讙讚 拽专讘谉 讛讬讗 讘讗讛:





诪讛专砖"讗 - 讞讬讚讜砖讬 讛诇讻讜转

讘讙诪' 讞讚 讗诪专 讻诇 诇讗讞专讬诐 讗驻讬诇讜 讞讜诇讛 诇讗讜谞住讜 注讚 讚讗讬讻讗 讻爪"诇:


转讜住' 讘讚"讛 讗诇讗 诇讻"注 讻讜' 讜讛"讛 讚讛"诪 诇讗讜拽诪讗 讚讻"注 讗讬谉 讻讜' 讚讛讻讗 诇讗 诪爪讬 诇诪讬诪专 讚讻"注 讗讬谉 讞讜讝专 讻讜' 注讻"诇 驻讬专讜砖 诇讚讘专讬讛诐 讜讛"诪 诇讗讜拽诪讗 讚讘砖讗专 讚讜讻转讬谉 讚讻"注 讗讬谉 讞讜讝专 诇专讗砖 讗驻讬诇讜 讘砖讛讛 讜讛讻讗 驻诇讬讙讬 讘讬谉 讘砖讛讛 讜讘讬谉 讘砖诇讗 砖讛讛 讜诪砖讜诐 讙讘专讗 讚诇讗 讞讝讬 讜诪讚诇讗 诪讜拽诪讬 讛讻讬 砖"诪 讚讛诇讻讛 讘砖讗专 讚讜讻转讬谉 讘砖讛讛 讞讜讝专 诇专讗砖 讻讜' 讜讗讜诪专 讛砖专 讻讜' 讜专讘讬 讬讛讜讚讛 驻讬专砖 讚诇讗 诪爪讬 诇讚讞讜讬讬 讜诇诪讬诪专 讚讻"注 讘砖讗专 讚讜讻转讬谉 讗驻讬诇讜 讘砖讛讛 讗讬谞讜 讞讜讝专 诇专讗砖 讚讻讬讜谉 讚讗驻讬诇讜 讛驻住讬拽 讻"讻 砖砖讛讛 讻讚讬 诇讙诪讜专 讻讜诇讜 讗讬谞讜 诪讝讬拽讜 讜讗讬谉 诪讘讟诇 诪讛 砖讛转驻诇诇 讻讘专 讗"讻 讛"谞 讛讻讗 讛讜讬 讙讘专讗 讚讞讝讬 讜砖驻讬专 讛讜讬 诪爪讬 诇讛转驻诇诇 诪转讞诇讛 讗注"驻 砖诇讗 讛讬讛 讬讜讚注 砖讛讬讛 讬讻讜诇 诇注诪讜讚 注诇 注爪诪讜 诪诇讛讟讬诇 诪讬诐 注讚 砖讬讙诪讜专 转驻诇转讜 讜诇讻讱 诇讗 讛讜讬 诪爪讬 专讘 讗砖讬 诇讚讞讜讬讬 讗诇讗 讚讻"注 讘砖讛讛 讚讞讜讝专 诇专讗砖 讜讛讛驻住拽 诪讘讟诇 诪讛 砖讛转驻诇诇 讻讘专 讜讗"讻 讛讻讗 讛讜讬 讙讘专讗 讚诇讗 讞讝讬 讻讬讜谉 砖诇讗 讛讬讛 讬讜讚注 讗诐 讬讻讜诇 诇注诪讜讚 注诇 注爪诪讜 讘诇讗 讛驻住拽讛 讻讚讬 诇讙诪讜专 讻讜诇讜 讻谉 诇诪讚转讬 讘讬讗讜专 讚讘专讬讛诐 诪讚讘专讬 讛专讗"砖 讜讚讘专讬 诪讛专砖"诇 讗讬谞诐 讘专讜专讬诐 诇讬 讘讝讛 讜讚讜"拽:


砖诐 讙诪' 诪讗讬 转拽谞转讬讛 诇讬讛讚专 讜诇爪诇讬 讻讜' 诪讚讘专讬 讛转讜住' 谞专讗讛 讚讗讬谉 讝讛 诪讚讘专讬 讛转诇诪讜讚 讜讛讜讗 诪驻讬专讜砖 专"讬 砖讘转讜住' 谞讻转讘 讘讙诪' 讜拽"诇:





讞讻诪转 砖诇诪讛

转讜住' 讘讚"讛 讗诇讗 诇讻"注 讻讜' 讜讘讚砖讛讛 拽诪驻诇讙讬 讻讜' 谞"讘 驻讬' 专"讬 诪驻专讬砖 住"诇 住讘专讗 拽诪讬讬转讗 讚讗讬谉 诇讞诇拽 讘讬谉 砖讛讛 诪讞诪转 讗讜谞住 讻讜' 讛诇讻讱 诪讗讞专 讚讘诇讗 砖讛讛 讻讜诇讬 注诇诪讗 诪讜讚讜 讚讗讬谞讜 讞讜讝专 诇专讗砖 砖"诪 讚讞讝讬 讜诇讗 讚讞讬 讜讗诐 讻谉 诪讗讬 砖谞讗 讘砖讛讛 驻讬' 诪讗讞专 讚砖讛讛 诇讞讜讚 讘诇讗 讛砖转讬谉 诪讬诐 讗讬谉 讞讜讝专 诇专讗砖 讻诪讜 砖讛拽砖讛 专讘 讗砖讬 讛讗讬 讗诐 砖讛讛 讗诐 诇讗 砖讛讛 诪讬讘注讬 诇讬讛 讗"讻 讗祝 讘讛砖转讬谉 诇讗 讬讛讗 讞讜讝专 诇专讗砖 诪讗讞专 讚讞讝讬 讜讚讜"拽 讜诪讘讜讗专 讬讜转专 讘讚讘专讬 讛专讗"砖 (注讬讬谉 讘诪讛专砖"讗):





专砖"砖

专砖"讬 讚"讛 讚谞驻讜诇 注讬诇讜讗讬. 诇"讚 讻讜'. 讛谉 谞诪爪讗 讘诪砖谞讛 (诪拽讜讗讜转 驻"讛 诪"讜) 讙诇 砖谞转诇砖 讜讘讜 诪' 住讗讛 讜谞驻诇 注诇 讛讗讚诐 讜注讛"讻 讟讛讜专讬诐:





讛讙讛讜转 讬注讘"抓

专砖状讬 讚"讛 讚谞驻讜诇 注讬诇讜讗讬 诇状讚 讗诇讗 讟讘诇转讬 谞状谞 讻讚诇注讬诇 (注诪讜讚 讗' 诪讛 诪' 住讗讛 讘讟讘讬诇讛 讻讜'):


砖诐 讚"讛 讟讘诇 讜讘讬专讱 谞状谞 讚讗诇"讛 诇诪谞"诪 诇讬转 讛诇讻转讗 讻讜讜转讬讛. 讜诪状诪 讗讬谞讜 诪讜讻专讞 讚讬状诇 讞讜诪专讗 讚讗转讬讗 诇讬讚讬 拽讜诇讗 讛讬讗. 砖讗诐 讗讬谉 诇讜 诪状住 诇讗 讬讜爪讬讗 专讘讬诐 讛爪专讬讻讬诐 诇讜. 讜讚驻专砖状讬 专讙讬诇 讛讬讛 讻谉. 谞专讗讛 诪砖讜诐 讚诇讗 诪住转讘专 诇讬讛 砖诇讗 讛讬讛 诇讜诪讚 注诐 讗讞专讬诐 讜讗状讻 讻诇 讛砖谞讛 谞诪讬 注讘讚 讛讻讬. 讗诇讗 诪砖讜诐 讚诇讗 驻住讬拽讗 诇讬讛. 讜转讜 诪砖讜诐 讚拽诪状诇 专讘讜转讗 讚诇讛讜爪讬讗 诇讗讞专讬诐 谞诪讬 讞讚 讚讬谞讗 讛讜讗 讻诪讜 诇诇诪讚 诇讗讞专讬诐:





驻谞讬 讬讛讜砖注

讘讙诪专讗 讗诪专 讗讘讬讬 注讝专讗 转讬拽谉 诇讘专讬讗 讛诪专讙讬诇 讻讜'  讜诇诪讗讬 讚驻专讬砖讬转 诇注讬诇 讘住诪讜讱 诪爪讬谞谉 诇诪讬诪专 讚讗讘讬讬 讜专讘讗 讙讜驻讗 讗诇讬讘讗 讚讛谞讱 转谞讗讬 讜讗诪讜专讗讬 讘讛讗 拽诪驻诇讙讬 讚讗讘讬讬 住讘专 讗诇讬讘讬讬讛讜 讚住讘专讬 讻专讬讘"诇 讚转拽谞转 注讝专讗 讛讬讬谞讜 讚讗住诪讻讜 讗住讬谞讬 讜讻讬讜谉 讚讛转诐 讘住讬谞讬 诇讗讜 诪砖讜诐 拽诇讜转 专讗砖 诇讞讜讚讗 讗讬讬专讬 讗诇讗 诪砖讜诐 讙讚专 讟讜诪讗讛 谞诪讬 诪讚讗讞诪讬专 专讞诪谞讗 讘驻讜诇讟讜转 讗"讻 砖讬讬讱 讛"讟 谞诪讬 诇注谞讬谉 讘专讬讗 诇讗讜谞住讜 诪砖讜诐 讙讚专 讟讜诪讗讛 讜谞拽讬讜转 讗诇讗 讚讛讬拽诇 注讝专讗 讘诇讗讜谞住讜 讚住讙讬 讘讟' 拽讘讬谉 讗讘诇 专讘讗 住讜讘专 讚讛谞讱 转谞讗讬 讜讗诪讜专讗讬 诇讬转 诇讛讜 讚专讬讘"诇 讚讗住诪讻讜 讗住讬谞讬 讗诇讗 讚注讬拽专 转拽谞转 注讝专讗 讛讬讛 诪砖讜诐 讙讚专 注专讜讛 讻注讜讘讚讗 讚专讘讬 讞谞讬谞讗 讘住诪讜讱 讗讜 讻讚讬 砖诇讗 讬讛讬讜 转诇诪讬讚讬 讞讻诪讬诐 诪爪讜讬谉 讗爪诇 谞砖讜转讬讛诐 讻转专谞讙讜诇讬诐 讜讗"讻 诇讗 砖讬讬讱 讛谞讱 讟注诪讬 讗诇讗 讘讘专讬讗 讛诪专讙讬诇 诪砖讗"讻 讘诇讗讜谞住讜 诇讗 转讬拽谉 注讝专讗 讻诇诇. 讗讜 砖谞讗诪专 讚专讘讗 谞诪讬 住讘专 讻讟注诪讗 讚专讘讬 讬讘"诇 讚讗住诪讻讜 讗住讬谞讬 讗诇讗 讚住讜讘专 讚驻讜诇讟转 谞诪讬 讻讘专讬讗 讛诪专讙讬诇 讚诪讬 讻讬讜谉 砖讘转讞诇转讛 讛讬讛 注"讬 讛专讙诇 讚讘专 讜砖讬讬讱 讘讬讛 讟注诪讗 讚拽诇讜转 专讗砖 讻谞"诇 讜转讜 诇讗 诪讬讚讬:


讘诪砖谞讛 讛讬讛 注讜诪讚 讘转驻诇讛 讻讜' 诇讗 讬驻住讬拽 讗诇讗 讬拽爪专. 讜诪住讬拽 讘讬专讜砖诇诪讬 讚诪转谞讬' 讘专讘讬诐 讗讘诇 讘讬谞讜 诇讘讬谉 注爪诪讜 讬驻住讬拽 讻讜' 注"砖. 讜讻讘专 讻转讘转讬 诇注讬诇 讚转诇诪讜讚讗 讚讬讚谉 谞诪讬 讛讻讬 住讘专 诪讚诪拽砖讛 讜讛专讬 转驻诇讛 讚讚讘专 砖讛爪讬讘讜专 注讜住拽讬谉 讘讜 讗诇诪讗 讚讘爪讬讘讜专 讗讬讬专讬 讻讚驻专讬砖讬转 讛转诐 讜讗"讻 讬诇"讚 注诇 讛专讬"祝 讜讛专讗"砖 讜讛专诪讘"诐 砖诇讗 讞讬诇拽讜 讘讻讱. 讜谞讛讬 讚讘诪讗讬 砖讛砖诪讬讟讜 讛讟讜专 讜讛砖"注 讚讬谉 讝讛 诇讙诪专讬 讗驻讬诇讜 讚诪砖谞转讬谞讜 讛讬讬谞讜 诪砖讜诐 砖驻住拽讜 讻砖讬讟转 讛驻讜住拽讬诐 讚讛讗 讚谞讛讜讙 讛讗讬讚谞讗 注诇诪讗 讻专讬讘"讘 讜讘讟诇讜讛讜 诇讟讘讬诇讜转讗 讛讬讬谞讜 讘讬谉 诇讚"转 讜讘讬谉 诇转驻诇讛. 诪砖讗"讻 讛谞讱 驻讜住拽讬诐 砖讻转讘转讬 砖住讘专讜 讚诇注谞讬谉 转驻诇讛 诇讗 讘讟诇讜讛讜 讜诪砖讜诐 讻讱 讛讘讬讗讜 讚讬谉 讝讛 讚诪砖谞转讬谞讜 讗"讻 讛讜"诇 诇讗转讜讬讬 谞诪讬 讛讱 讚讬专讜砖诇诪讬 讻讬讜谉 讚转诇诪讜讚讗 讚讬讚谉 谞诪讬 住讘专 讛讻讬 讻讚驻专讬砖讬转 讜讗驻砖专 讚诪砖诪注 诇讛讜 讚讛讗 讚拽讗诪专 诇注讬诇 讜讛专讬 转驻诇讛 讚讘专 砖讛爪讬讘讜专 注讜住拽讬谉 讘讜 诇讗讜 诪砖讜诐 讚讚讜拽讗 讘爪讘讜专 讗讬讬专讬 讗诇讗 讚注讬拽专 讛拽讜砖讬讗 诪讚谞拽讟 住转诪讗 诪砖诪注 讚讘讻诇 注谞讬谉 讗讬讬专讬 讗诇讗 砖讗讬谉 讝讛 诪住驻讬拽 讻讬讜谉 讚诇讗 驻专讬讱 诇注讬诇 讗讙讜驻讗 讚诪转谞讬' 讚讛讻讗 讗诇讗 诪讚讬讜拽讗 讚讗诐 诇讗 讛转讞讬诇 诇讗 讬转讞讬诇 讗"讻 砖驻讬专 讛讜讬 诪爪讬 诇讗讜拽诪讬 讛讱 讚讬讜拽讗 诇注谞讬谉 转驻诇讛 讘讬讞讬讚 讗注"讻 讚转诇诪讜讚讗 讚讬讚谉 谞诪讬 驻砖讬讟讗 诇讬讛 讚诪转谞讬转讬谉 讚讛讻讗 诇讗 讗讬讬专讬 讘转驻诇转 讬讞讬讚 讻诇诇 讗诇讗 讘爪讘讜专 讚讜拽讗 讗"讻 讛讚专讗 拽讜砖讬讗 诇讚讜讻转讗. 诪讬讛讜 讬砖 诇讬讬砖讘 诇驻讬 诪"砖 讘住诪讜讱 讚讗驻讬诇讜 诇讛谞讱 驻讜住拽讬诐 讚诪讞诪讬专讬 讘转驻诇讛 诇注谞讬谉 讘注诇 拽专讬 讟驻讬 诪讚"转 注"讻 诇讗讜 诪砖讜诐 讛讗讬 讗住诪讻转讗 讚专讬讘"诇 讚讗住诪讻讜 讗住讬谞讬 讚诇驻讜诐 讛"讟 诇讗 砖讬讬讱 诇讛讞诪讬专 讘转驻诇讛 讟驻讬 诪转"转 讚讛讜讬 注讬拽专 转拽谞转讗 讚注讝专讗. 讗诇讗 诪讗讬 砖讛讞诪讬专讜 讘转驻诇讛 讛讬讬谞讜 诪砖讜诐 讙讚专 讟讜诪讗讛 讜谞拽讬讜转 讘注诇诪讗 讚诪砖"讛 住讙讬 讘讟' 拽讘讬谉 讜讗"讻 诇驻"讝 讗"砖 讚讛讗 讘诪转谞讬' 诇讗 讗讬讬专讬 讻诇诇 诪谞转讬谞转 讟' 拽讘讬谉 讗诇讗 诪讟讘讬诇讛 讙诪讜专讛 讚讛讜讛 注讬拽专 转拽谞转讗 讚注讝专讗 讜诪砖"讛 诪讞诇拽 讘讬专讜砖诇诪讬 讘讬谉 爪讬讘讜专 诇讬讞讬讚 诪砖讗"讻 诇注谞讬谉 讚讬谞讗 讚讛砖转讗 讚诇讗 诪爪专讬讻讬谉 专拽 讟' 拽讘讬谉 讗驻讬诇讜 诇驻讜住拽讬诐 讛诪讞诪讬专讬诐 讜诪砖讜诐 谞拽讬讜转 讘注诇诪讗 讗"讻 诇讗 砖讬讬讱 诇讛讞诪讬专 讗驻讬' 讘讚讬注讘讚 砖讬讛讗 爪专讬讱 诇讛驻住讬拽 讘转驻诇转讜 讻讬讜谉 讚讗住讜专 诇讛驻住讬拽 讻谞"诇:


讘转讜住' 讘讚"讛 讗注"驻 砖讛转驻诇诇 转驻诇转讜 转讜注讘讛 讜讛讜讬 诪注讜讜转 讻讜' 讜专"讬 驻讬' 讚讬讞讝讜专 讜讬转驻诇诇 注讻"诇. 诇讻讗讜专讛 讛讬讛 谞"诇 讚专"讬 诇砖讬讟转讜 砖讻转讘 诇注讬诇 住驻"拽 讙讘讬 驻转讞 讘讚砖讬讻专讗 砖爪专讬讱 诇讞讝讜专 讜诇讘专讱 讜诪砖诪注 讚诇讗 讞讬讬砖讬谞谉 诇讘专讻讛 诇讘讟诇讛 讘讻讬 讛讗讬 讙讜讜谞讗 讜诪砖"讛 驻住拽 讛讻讗 谞诪讬 砖爪专讬讱 诇讞讝讜专 讜诇讛转驻诇诇 讗诇讗 讚讗"讗 诇讜诪专 讻谉 砖讛专讬 讻诇 讛驻讜住拽讬诐 讛专讗砖讜谞讬诐 讜讛讗讞专讜谞讬诐 驻住拽讜 诇注讬诇 讚讘讻诇 住驻拽 讘专讻讜转 诇讗 讬讞讝讜专 讜讬讘专讱. 讜注讜讚 讚讛讗 讛专"讬 讙讜驻讗 讻转讘 诇注讬诇 讛讗 讚讗诪专 专"讬 讜诇讜讗讬 砖讬转驻诇诇 讗讚诐 讻诇 讛讬讜诐 讛讬讬谞讜 讚讜拽讗 讘住驻拽 砖讛转驻诇诇 讗讘诇 讘讜讚讗讬 讛转驻诇诇 诇讗. 讗"讻 诇驻"讝 爪"诇 讟注诪讜 砖诇 讛专"讬 讜讻诇 讛驻讜住拽讬诐 讚讛讻讗 爪专讬讱 诇讞讝讜专 讜诇讛转驻诇诇 讛讬讬谞讜 诪砖讜诐 讚住讘专 讚讙讘专讗 讚讞讜讬讬讗 讛讜讗 讜讻谉 谞专讗讛 诪讝讛 讛讟注诐 讻转讘讜 讛驻讜住拽讬诐 讘住诪讜讱 讙讘讬 诪讬 专讙诇讬诐 砖讜转转讬谉 注诇 讘专讻讬讜 讚讗诐 诇讗 砖讛讛 讗讬谞讜 讞讜讝专 讗诇讗 诇诪拽讜诐 砖驻住拽 讜讛讬讬谞讜 诪砖讜诐 讚讙讘专讗 讞讝讬讗. 讜诇驻"讝 谞爪讟专讱 诇讜诪专 讚讘诪爪讗 爪讜讗讛 讘诪拽讜诪讜 讚讗讬讬专讬 讛讻讗 砖讬讬讱 讬讜转专 诇讜诪专 讚讙讘专讗 讚讞讜讬讗 讛讜讗. 讜讗"讻 诇驻"讝 讻讬讜谉 讚专讘讛 住讜讘专 讗驻讬' 讘诪爪讗 爪讜讗讛 讘诪拽讜诪讜 讛讜讬 讙讘专讗 讞讝讬讗 讜讗"讻 诪讗谉 讚诪讞诪讬专 讘住诪讜讱 讘诪讬 专讙诇讬诐 讜住讘专 讚讙讘专讗 讚讞讜讬讗 讛讜讗 讛讜讬 讞讚 诇讙讘讬 转专讬 讚讛诇讻讛 讻专讘讬诐 讻谞"诇:


讘讚"讛 讗诇讗 讚讻"注 讻讜' 讜转讬诪讗 讚讘诪住讻转 专"讛 讗专"讬 讻讜' 讜讻谉 讘诪讙讬诇讛 谞诪讬 讻讜' 注讻"诇. 讜讛专讬"祝 讝"诇 讻转讘 讚讬砖 诇讞诇拽 讘讬谉 砖讜驻专 讜诪讙讬诇讛 诇转驻诇讛 讚讘转驻诇讛 讬砖 诇讛讞诪讬专 讟驻讬 诇注谞讬谉 讛驻住拽 讜诇驻讬 砖讬讟转讜 爪"诇 讚讛讗 讚讗诪专讬谞谉 讘住诪讜讱 诇讬诪讗 讘讛讗 拽诪讬驻诇讙讬 讛讬讬谞讜 谞诪讬 诇注谞讬谉 转驻诇讛 诇讞讜讚 讜谞专讗讛 讚转讜住' 讚讛讻讗 诇讗 谞讬讞讗 诇讛讜 诇驻专砖 讻谉 讚讗讬 讗讬转讗 讚砖讬讬讱 诇讞诇拽 讘讻讛"讙 讗诐 讻谉 诪讗讬 诪拽砖讛 住转诪讗 讚转诇诪讜讚讗 讘专"讛 诪讚专"讬 诇诪讗讬 讚住"讚 诪注讬拽专讗 讚住"诇 讘拽"砖 讘诪讘讜讗讜转 讛诪讟讜谞驻讜转 讞讜讝专 诇专讗砖 讜诪讗讬 拽讜砖讬讗 讛讗 诪讛讗讬 讟注诪讗 讙讜驻讗 诪爪讬 诇讞诇拽 讘讬谉 拽"砖 诇砖讜驻专 讜诪讙讬诇讛 讚讛讗 讗砖讻讞谉 讘讛讚讬讗 讚讛讞诪讬专讜 讘拽"砖 讟驻讬 诇注谞讬谉 讛驻住拽讛 讚讗讬谉 诇讛驻住讬拽 讗驻讬诇讜 讘砖讗讬诇转 砖诇讜诐 讘注诇诪讗 诪讗讬 讚诇讗 讗砖讻讞谉 讘讻诇 讚讜讻转讗 讗诇讗 讘拽"砖 讜转驻诇讛 讜讻讚讗诪专讬谞谉 诇注讬诇 讘讛讚讬讗 讗驻讬诇讜 讘讛诇诇 讜诪讙讬诇讛 讚砖讜讜 诇拽"砖 诇注谞讬谉 拽讜专讗 诇诪驻专注 讗驻"讛 诪住拽讬谞谉 讚驻讜住拽 讜讗讬谉 讘讻讱 讻诇讜诐 讜讻"砖 诇注谞讬谉 转拽讬注讜转 讚拽讬讬"诇 讻专讘谞谉 讚专"讬 讚住讜祝 诪住讻转 住讜讻讛 讚讻诇 讞讚讗 诪爪讜讛 讘讗谞驻讬 谞驻砖讛 讛讬讗 讜讗"讻 诪诇转讗 讚驻砖讬讟讗 诪讛"讟 讙讜驻讗 讬砖 诇讞诇拽 讘讬谉 砖讜驻专 讜诪讙讬诇讛 诇拽"砖 诇注谞讬谉 讚讬注讘讚 讜砖讛讛 讻讚讬 诇讙诪讜专 讗注"讻 诪砖诪注 诇讛讜 诇讛转讜住' 诇注谞讬谉 砖讛讛 讻讚讬 诇讙诪讜专 讗转 讻讜诇讜 诇讗 砖讬讬讱 诇讞诇拽 讻诇诇 讻讬讜谉 讚诇讗 转诇讬讗 讗诇讗 讘住讘专讗 讗驻讬诇讜 讘诪讬诇讬 讚专讘谞谉. 讚讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉. 诪砖讗"讻 诇转讬专讜爪讗 讚砖专 诪拽讜爪讬 讚诪讞诇拽 诪住讘专讗 讘讬谉 讛讬讻讗 砖专讗讜讬 诇拽专讜转 讜讘讬谉 讙讘专讗 讚诇讗 讞讝讬讗 砖讗讬谞讜 专讗讜讬 诇拽专讜转 讗"砖 讚讞讬诇讜拽 讝讛 讛讘讬谉 讛砖专 诪拽讜爪讬 诪诪住拽谞转 讛讙诪专讗 讚专"讛 讙讜驻讗 讚诇驻讬专讜砖讜 讛讗 讚拽讗诪专 诇讬讛 专"讬 诇专讘讬 讗讘讛讜 诇讚讬讚讬 诇讗 住讘讬专讗 诇讬 讛讬讬谞讜 诪砖讜诐 讚专"讬 住讘专 讚讛讜讬 讙讘专讗 讞讝讬讗 讚讗讬谉 爪专讬讱 诇讛驻住讬拽 讘诪讘讜讗讜转 讛诪讟讜谞驻讜转. 讗讘诇 诇讚讬讚讱 讚讗讬转 诇讱 砖爪专讬讱 诇讛驻住讬拽 讜讻讬讜谉 讚讗讬谉 专讗讜讬 诇拽专讜转 讘讗讜转讜 砖注讛 诪砖"讛 讗诐 砖讛讛 讻讚讬 诇讙诪讜专 讗转 讻讜诇讛 讞讜讝专 诇专讗砖 谞诪爪讗 讚讻诇 讝讛 诇讗 诇诪讚讜 讛砖专 诪拽讜爪讬 讜住讬讬注转讜 讗诇讗 诪砖谞讜讬讗 讚诪住拽谞讗 讚专"讛 讗讘诇 讛诪拽砖讛 讚讛转诐 讚诇讗 讗住讬拽 讗讚注转讬讛 讛讱 诪讬诇转讗 讜住讘专 讚专"讬 诪讚注转讬讛 讚谞驻砖讬讛 讗诪专 诇专讘讬 讗讘讛讜 砖爪专讬讱 诇讞讝讜专 诇专讗砖 诪砖"讛 诪拽砖讛 砖驻讬专 讚专"讬 讗讚专"讬. 讗讘诇 讘砖讬讟转 讛专讬"祝 诇讗 砖讬讬讱 诇讜诪专 讻谉 砖讛专讬 讛讜讗 住讜讘专 讚诇拽讜砖讟讗 讚诪诇转讗 专"讬 讜专讘讬 讗讘讛讜 驻诇讬讙讬 诇讻谉 砖讬讟转 讛专讬"祝 爪"注 讜讬讘讜讗专 讘拽"讗:


讘讗"讚 讜专讘讬谞讜 讬讜讚讗 驻讬' 讚讛讻讗 诇讗 诪爪讬 诇诪讬诪专 讻讜' 注讚 住讜祝 讛讚讬讘讜专. 讜注' 讘诪讛专砖"诇 讜诪讛专砖"讗 讝"诇 砖讻转讘讜 诇驻专砖 砖讬讟转 专讘讬谞讜 讬讜讚讗 注诇 讚专讱 砖讬讟转 讛专讗"砖 讝"诇 讘转讞诇转 讚讘专讬讜 讗诇讗 砖讬砖 拽爪转 砖讬谞讜讬 讘讬谉 驻讬' 诪讛专砖"诇 诇驻讬' 诪讛专砖"讗. 讜诇注"讚 诇讗 讬转讻谉 诇驻专砖 讻谉 驻讬' 专"讬 讚讛讗 讛讱 住讘专讗 砖讻转讘 讛专讗"砖 讝"诇 诇讗讜 住讘专讗 驻砖讜讟讛 讛讬讗 讻"讻 讻诪讜 砖讗讘讗专 讜讗讬 讗讬转讗 砖专讘讬谞讜 讬讜讚讗 谞诪讬 诪讛讱 住讘专讗 诪驻专砖 讻谉 诇讗 讛讜"诇 诇住转讜诐 讗诇讗 诇驻专砖 讗诇讗 诪讛 砖谞诇注"讚 讘驻讬专讜砖 专"讬 讛讬讬谞讜 诪砖讜诐 讚诇讬砖谞讗 讚转诇诪讜讚讗 诪砖诪注 诇讬讛 讚讛讗 讚拽讗诪专 诇讬诪讗 讘讛讗 拽诪讬驻诇讙讬 讗讬谉 讛讻讜讜谞讛 讚专"讞 讜专讘 讛诪谞讜谞讗 讚驻诇讬讙讬 讛讻讗 讘砖讛讛 讻讚讬 诇讙诪讜专 讗转 讻讜诇讛 驻诇讬讙讬 谞诪讬 讘讻诇 讚讜讻转讗 讻讬讜谉 讚注讬拽专 诪讬诇转讬讬讛讜 诇讗 拽讗讬 讗诇讗 诇驻专砖 讛讘专讬讬转讗 讚讘讛讻讬 讗讬讬专讬 讜讗"讻 讗讬 住"讚 讚讘讻诇 诪拽讜诐 砖砖讛讛 讻讚讬 诇讙诪讜专 讗转 讻讜诇讜 讞讜讝专 诇专讗砖 讗"讻 讗诪讗讬 谞拽讟 诪讬诐 砖讜转转讬谉 注诇 讘专讻讬讜. 讗诇讗 讚注"讻 讗驻讬诇讜 诇诪"讚 讞讜讝专 诇专讗砖 讛讬讬谞讜 讚讜拽讗 讘讻讛"讙 砖诇讗 专讗讜讬 诇拽专讜转 讗讘诇 讘注诇诪讗 诪讜讚讜 讜讛讬讬谞讜 讻住讘专转 讛砖专 诪拽讜爪讬 讚住诇讬拽 诪讬谞讬讛. 讗诇讗 讚诇注谞讬谉 讚讬谞讗 讚驻砖讬讟讗 诇讬讛 诇砖专 诪拽讜爪讬 讚讻讬讜谉 讚诪砖谞讬 讛砖"住 讚讻"注 讗诐 砖讛讛 讻讚讬 诇讙诪讜专 讗转 讻讜诇讜 讞讜讝专 诇专讗砖 讜诇讗 拽讗诪专 讗讬驻讻讗 诪砖诪注 讚讛讻讬 讛诇讻转讗. 讜讗讛讗 诪驻专砖 专讘讬谞讜 讬讜讚讗 讚讗讬谉 诪讻讗谉 专讗讬讛 讚讗驻砖专 讗驻讬诇讜 讘讻讛"讙 诇诪讗谉 讚住讜讘专 讚讗讬谉 讞讜讝专 讗诇讗 诇诪拽讜诐 砖驻住拽 讘讚诇讗 砖讛讛 讛"讛 讘讚砖讛讛. 讜讻讬讜谉 讚讘讛讻讬 驻诇讬讙讬 讗驻砖专 讚讛诇讻讛 诇讙诪专讬 讻诪"讚 诇诪拽讜诐 砖驻住拽. 讗诇讗 讛讗 讚诇讗 拽讗诪专 住转诪讗 讚转诇诪讜讚讗 讗讬驻讻讗 讚讻"注 讗讬谞讜 讞讜讝专 诇专讗砖 讛讬讬谞讜 诪砖讜诐 讚诇讗 诪爪讬 诇讜诪专 讻谉 讻讚诪住讬拽 专讘讬谞讜 讬讜讚讗 讜讻讬讜谉 讚诇讗 讞讜讝专 诇专讗砖 讜讚讗讬 讙讘专讗 讞讝讬讗 讛讜讗. 讜诪"砖 专"讬 谞诪讬 讘讚砖讛讛 拽诪讬驻诇讙讬 讗讬谉 讛讻讜讜谞讛 讘讚砖讛讛 讘诇讞讜讚 拽诪讬驻诇讙讬 讝"讗 讚讛讗 诇驻讬 住讘专转 讛诪拽砖讛 谞诪讬 讘讚砖讛讛 拽诪讬驻诇讙讬 讗诇讗 讛讗 讚拽讗诪专 专"讬 讘讚砖讛讛 拽诪讬驻诇讙讬 专"诇 讘讬谉 讘讚砖讛讛 讘讬谉 讘讚诇讗 砖讛讛 拽诪讬驻诇讙讬 讻讚驻专讬砖讬转 讜讗讛讗 诪住讬拽 砖驻讬专 讚讗"讗 诇讜诪专 讻谉. 讻谉 谞"诇 讘专讜专 讘讻讜讜谞转 专讘讬谞讜 讬讜讚讗 讜讚诇讗 讻诪讛专砖"诇 讜诪讛专砖"讗 讜注讬讬谉 注讜讚 讘拽"讗 讜讘讞讬讚讜砖讬谞讜 讘住讜祝 诪住讻转 专"讛 讜讚讜"拽:


讘讙诪' 专"讞 讜专讘 讛诪谞讜谞讗 讻讜' 讞讚 讗诪专 诇诪拽讜诐 砖驻住拽. 诇讻讗讜专讛 讬砖 诇转诪讜讛 讚讗"讻 诪讗讬 拽诪"诇 讘讘专讬讬转讗 讚讞讜讝专 讜诪转驻诇诇 讚讘砖诇诪讗 诇诪住拽谞转 讛转讜住' 讘讚"讛 诪诪转讬谉 讚讗驻讬诇讜 讗诐 讬砖 讘讛诐 讟讜驻讞 注"诪 诇讛讟驻讬讞 诪讜转专讬诐 讗"讻 诪爪"诇 砖驻讬专 讚讛讗 讙讜驻讗 拽诪"诇 讘讘专讬讬转讗 讚讗"爪 诇讛诪转讬谉 讗诇讗 注讚 砖讬讻诇讜 讛诪讬诐 诪诪砖 讜诇讗 讬讜转专 诪砖讗"讻 诇驻讬专讜砖 讛专讘 专讘讬 讬讜住祝 砖讛讘讬讗讜 讛转讜住' 讜讚讗讬 拽砖讛 讜诇"诇 讚讛讗 讙讜驻讗 讗转讬 诇讗砖诪注讬' 讘讘专讬讬转讗 砖讗讬谞讜 讞讜讝专 讗诇讗 诇诪拽讜诐 砖驻住拽 讛讗 诇讬转讗 讚讗讚专讘讗 诇讬砖谞讗 讚讘专讬讬转讗 讗讬驻讻讗 诪砖诪注 诪讚拽转谞讬 讜讞讜讝专 诇讛转驻诇诇 讜诇讗 拽转谞讬 讞讜讝专 诇转驻诇转讜 诪砖诪注 专讬讛讟讗 讚诇讬砖谞讗 讞讜讝专 诇专讗砖 讗诇讗 诪住讘专讗 讘注诇诪讗 驻砖讬讟讗 诇讬讛 诇专"讞 讚注"讻 诇诪拽讜诐 砖驻住拽 讗讬讬专讬 讘专讬讬转讗 讜讗诐 讻谉 讛讚专讗 拽讜砖讬讗 诇讚讜讻转讗 讜讬砖 诇讬讬砖讘 讘讚讜讞拽 讚讗转讬 诇讗砖诪注讬谞谉 砖讗讬谉 爪专讬讱 诇注拽讜专 专讙诇讬讜 诪诪拽讜诐 讛讛砖转谞讛 讚拽住"讚 讚讗注"讙 砖谞讘诇注讜 讘拽专拽注 讗驻"讛 讝讬诇讗 诪讬诇转讗 拽诪"诇 讚诇讗 诇讗讞专 讝讛 诪爪讗转讬 砖讘"讬 讻转讘 讘砖诐 讛讙讛讜转 诪讬讬诪讜谉 砖爪专讬讱 讘讗诪转 诇讛专讞讬拽 讚' 讗诪讜转 讜讗"讻 讛讚专讗 拽讜砖讬讗 诇讚讜讻转讗 讜爪"注 诪讬讛讜 诪诇砖讜谉 讛诪拽砖谉 讘住诪讜讱 讚拽讗诪专 诇讬诪讗 讘讛讗 拽诪讬驻诇讙讬 诪砖诪注 拽爪转 讻驻讬专讜砖 讛专讘 专讘讬 讬讜住祝 讚讗诐 诇讗 讻谉 诪讗讬 住"讚 诪注讬拽专讗 诇讗讜拽诪讬 讘专讬讬转讗 讚讜拽讗 讘砖讛讛 讻讚讬 诇讙诪讜专 讗转 讻讜诇讛 诪砖讗"讻 诇砖讬讟转 讛专讘 专"讬 讗"砖 讚住"讚 讚诪住转诪讗 讻讬讜谉 砖爪专讬讱 诇讛诪转讬谉 注讚 砖讬讘诇注讜 讛诪讬诐 讘拽专拽注 讜诇讘讚讜拽 讘讘讙讚讬讜 讗诐 讬砖 讘讛诐 讟讜驻讞 注诇 诪谞转 诇讛讟驻讬讞 讗"讻 诪住转诪讗 砖讜讛讗 讻讚讬 诇讙诪讜专 讗转 讻讜诇讛 讗诇讗 讻讬讜谉 砖讻诇 讛驻讜住拽讬诐 驻住拽讜 讚诇讗 讻讛专讘 专"讬 讗"讻 爪"诇 讚讛讗 讚拽讗诪专 诇讬诪讗 讘讛讗 拽诪讬驻诇讙讬 讛讬讬谞讜 诪砖讜诐 讚驻砖讬讟讗 诇讬讛 讚讘诇讗 砖讛讛 讻"注 诪讜讚讜 讚讗讬谞讜 讞讜讝专 诇专讗砖 讚讙讘专讗 讞讝讬讗 讛讜讗 讜讛讬讬谞讜 讻讚驻专讬砖讬转 讘住诪讜讱 讻讬讜谉 讚讞讝讬谞谉 讚专讘讛 住讘专 讚讗驻讬诇讜 讘诪爪讗 爪讜讗讛 讘诪拽讜诪讜 转驻诇转讜 转驻诇讛 讚讛讜讬 讙讘专讗 讞讝讬讗 讻"砖 讘讛讗讬 讚诪讬诐 砖讜转转讬谉 注诇 讘专讻讬讜 讚拽讬诇 诪讬谞讬讛 讻讚驻专讬砖讬转 讚讗驻砖专 讚专讘讗 谞诪讬 诪讜讚讛 讻诇 讝讛 诇住讘专转 讛诪拽砖谉 诪砖讗"讻 诇诪住拽谞转讜 讚专"讗 注"讻 诪驻专砖 诪讗讬 讚讗诪专 讞讜讝专 诇专讗砖 诪砖讜诐 讚讙讘专讗 讚讞讜讬讗 讛讜讗 讻专讘讗 讚诇注讬诇 讚住"诇 讚讘讻诇 注谞讬谉 讛讜讬 讙讘专讗 讚讞讜讬讗 讻谞"诇:





爪诇"讞

讚诇讬讻讗 注诇讜讗讬 诇讗 讛讗讬 讜诇讗 讛讗讬 讗讬谉 爪专讬讱 诇讜诪专 讚专讘 讛讜谞讗 注讚讬讬谉 驻谞讜讬 讛讬' 讜诇讗 砖讬诪砖 诪讟转讜 诇注讜诇诐 讗讘诇 讛讻讜讜谞讛 讚讗讜转讜 讬讜诐 诇讗 讛讜讛 讜讻讜' 讜讗讬谞谞讜 讗驻讬诇讜 讟讘讜诇 讬讜诐 讜讗祝 讚讗驻讬' 讛转讜专讛 讛讬转讛 专讗讜讬 诇讬转谉 诇讟讘讜诇讬 讬讜诐 讻讚讗诪专讬' 讘诪住' 砖讘转 讚祝 驻"讜 注"讘 讜讛专讬 讻诇 注拽专 讟讘讬诇转 讘注诇讬 拽专讬讬谉 讗住诪讻讛讜 注诇 讞讜专讘 诪"诪 讛讬讻讬 讚讗讬讻讗 诪讬 砖讛注专讘 砖诪砖讜 讛讜讗 注讚讬祝 诪讟讘讜诇 讬讜诐:


专讘 讞诪讗 讟讘讬诇 讜讻讜' 驻讬专砖"讬 讜讘讬专讱. 讻讜讜谞转 专砖"讬 讚讗讱 砖讬讬讱 诇诪讬诪专 讜诇讬转 讛诇讻转讗 讻讜讜转讬' 讚讗讟讜 讗讬谉 讗讚诐 专砖讗讬 诇讛讞诪讬专 注诇 注爪诪讜. 讜诇讻谉 驻讬专砖"讬 砖讘讬专讱 注诇 讛讟讘讬诇讛 讜讘讝讛 诇讬转 讛诇讻转讗 讻讜讜转讬' 讜讻诪讜"砖 讛转讜住' 诇注谞讬谉 讟讘讬诇讛 讘注专讘 讬讜讛"讻:


讗诇讗 讬拽爪专 驻讬专砖"讬 讻诇 讘专讻讛 讜讘专讻讛. 讜谞专讗讛 讚讛讬讬谞讜 诇专讘 诇拽诪谉 讚祝 讱"讟 注"讗 讚讗诇讜 诇砖诪讜讗诇 讛讬讬谞讜 讛讘讬谞讬谞讜 讜诪砖讜诐 讚专讘 讜砖诪讜讗诇 讛诇讻讛 讻专讘 讜注讜讚 讚讛讗 讗诪专讬' 砖诐 讚讗讘讬讬 诇讬讬讟 讗诪讗谉 讚诪爪诇讬 讛讘讬谞讬谞讜 讜诇驻讬 讛谞专讗讛 诇讗 讙专讬住 专砖"讬 砖诐 讙讬专住转 讛转讜住' 讘讚"讛 诇讬讬讟 讜讻讜' 讚讙专住讬 讜讛"诪 讘诪转讗 讜讻讜' 讚讗讬 讛讜讛 砖专讬 讘讚专讱 讛讬' 专讗讜讬 诇讛转讬专 讙诐 诇讘"拽 讜注讜讚 谞诇注"讚 讚讙诐 专砖"讬 住讜讘专 讚讘"拽 砖谞讝讻专 讘转驻诇转讜 讗诐 谞讝讻专 拽讜讚诐 砖住讬讬诐 讞讜谞谉 讛讚注转 诪爪诇讬 讛讘讬谞讬谞讜 讗讘诇 讗诐 谞讝讻专 讗讞专 砖住讬讬诐 讞讜谞谉 讛讚注转 讗讬 讗驻砖专 诇讜诪专 砖讜讘 讻诇诐 讘讘专讻讛 讗讞转 讚砖诪讜谞讛 诇讗 转讬拽谉 诪砖讗"讻 诇拽爪专 讻诇 讘专讻讛 讜讘专讻讛 砖讬讬讱 讘讻诇 诪拽讜诐 砖谞讝讻专:


讜讞讜讝专 讜诪转驻诇诇. 诇讻讗讜专讛 讝讛 讛讜讗 诪讬诪专讗 砖讗"爪 讜讚讬 讘讗诪专讜 驻讜住拽 注讚 砖讬讻诇讜 讛诪讬诐. 讘砖诇诪讗 诇诪"讚 讞讜讝专 诇专讗砖 谞讬讞讗 讚诇讝讛 讻讬讜谞讛 讛讘专讬讬转讗 砖讞讜讝专 讜诪转驻诇诇 诪讛 砖讻讘专 讛转驻诇诇 讗讘诇 诇诪"讚 诇诪拽讜诐 砖驻住拽 拽砖讬讗. 讜讗驻讬诇讜 诇诪"砖 讛转讜住' 讘讚"讛 诪诪转讬谉 砖讛拽讬诇讜 讻讗谉 砖讗"爪 诇讛诪转讬谉 注讚 砖讬讘诇注讜 讗讻转讬 拽砖讛 诇砖讜谉 讞讜讝专 讜诪转驻诇诇 讜讚讬 讘讗诪专讜 诪诪转讬谉 注讚 砖讬讻诇讜 讛诪讬诐 讜诪转驻诇诇. 讜谞诇注"讚 砖讻讜讜谞转讜 讚诇讗 谞讬诪讗 砖讗祝 砖讛拽讬诇讜 讻讗谉 讻讬讜谉 砖讻讘专 注讜诪讚 讘转驻诇转讜 砖讗"爪 诇讛诪转讬谉 注讚 砖讬讘诇注讜 诇讙诪专讬 讗讻转讬 诇讗 讬讛讗 注讚讬祝 诪讘"拽 砖谞讝讻专 讘讗诪爪注 转驻诇转讜 砖讙"讻 讗讬讘讜 诪驻住讬拽 讗讘诇 注讻"驻 讬拽爪专 讜讛讜讛 讗诪讬谞讗 砖讙诐 讝讛 讬拽爪专 拽诪"诇 讚讞讜讝专 诇转驻诇转讜 诪诪砖 讻诪讜 砖诪转驻诇诇 转诪讬讚 讻诇 讘专讻讛 讻转讬拽谞讛. 讗诇讗 讚讻"讝 转讬谞讞 诇诪住拽谞转 讛转讜住'. 讗讘诇 诇驻诪"砖 讘转讞诇转 讛讚讘讜专 讘砖诐 讛专讘 专' 讬讜住祝 砖讘讗诪转 讗讬谞讜 讞讜讝专 诇转驻诇转讜 讻讬 讗诐 砖谞讘诇注讜 讘拽专拽注 讛讚拽"诇 讚诪讗讬 拽诪"诇. 讜砖讜讘 专讗讬转讬 讘驻谞讬 讬讛讜砖注 砖讻转讘 讚拽诪"诇 讚讗"爪 诇讛专讞讬拽 讚"讗 讻讚注转 讛讙讛"诪 砖讛讘讬讗 讛讘"讬 讘住讬诪谉 注"讝. 讜讘诪讞讬诇讛 诪讻讘讜讚讜 砖讛讬' 住讘讜专 砖讛讙讛"诪 讘注讬 专讬讞讜拽 讚"讗 讗驻讬诇讜 谞讘诇注讜 讜诇讗 讻谉 讛讜讗 讜讛讙"诪 讛诐 住讜讘专讬诐 讻讚注转 讛专讘 专' 讬讜住祝 讚讘注讬谞谉 谞讘诇注讜 讗诇讗 砖讛专"讬 讻转讘 砖诪住转诪讗 谞讘诇注讜 讜讛讙"诪 诪讬讬专讬 讗诐 诇讗 谞讘诇注讜. 讜讛谞讻讜谉 讚拽诪"诇 讚讗"爪 诇讛诪转讬谉 注讚 砖诇讗 讬讛讬' 专讬砖讜诪谉 谞讬讻专 讜讛专' 讬讜住祝 讻转讘 砖诪住转诪讗 讗讬谉 讘讛诐 讻讚讬 诇讛讟驻讬讞 讗讘诇 诪住转诪讗 注讚讬讬谉 专讬砖讜诪谉 讻讬讻专 讜注讬讬谉 诇拽诪谉 讚祝 讱"讛 注"讗 讜讛讬讗 讙讜驻讛 拽诪"诇 讘专讬讬转讗 讻讗谉 讚住讙讬 注讚 砖诇讗 讬讛讬' 讘讛诐 讻讚讬 诇讛讟驻讬讞:





驻转讞 注讬谞讬诐

 注讚 砖讬讻诇讜 讛诪讬诐 讜讻讜' 注诪"砖 讛转讜住驻讜转 讜注诪"砖 讘注谞讬讜转讬 讘住驻专讬 讛拽讟谉 诪讞讝讬拽 讘专讻讛 讗讜专讞 讞讬讬诐 住讬诪谉 爪"讘 讘住"讚:





讬讚 讚讜讚

讗诪专 专讘讗 讻讜' 讘专讬讗 诇讗讜谞住讜. 砖讜"转 专砖讘"讗 住讬' 专讬"讟:


讜讻诪讛 讬转专讞拽 诪讛诐 讜诪谉 讛爪讜讗讛. 驻专讬 讞讚砖 讘诪讬诐 讞讬讬诐 讗' 注"讘:


转讜住驻讜转 讚"讛 讗诇讗 诇讻"注 诇砖讜谉 诇讬诪讜讚讬诐 讗' 注"讘 讜注"讙 讻"讗 注"讚. 驻专讬 爪讚讬拽 讚祝 注"讗. 谞讞驻讛 讘讻住祝 讛诇讻讜转 诪讙讬诇讛 拽注"讞 注"讙. 砖讜谞讛 讛诇讻讜转 讚祝 讬"讙. 讙讟 诪拽讜砖专 拽谞"讗 注"讗:


转讜住驻讜转 讚"讛 讗注驻"讬 砖讛转驻诇诇. 讙讜驻讬 讛诇讻讜转 拽"讟 注"讘. 专爪讜祝 讗讛讘讛. 讝专注 讗诪转 讘讞讚讜砖讬诐 住讬诪谉 讘':


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讜讝"诇 讗诇讗 诇诪"讚 讘拽专拽注 讗讬谉 讘讻诇讬诐 诇讗 诪讻诇 诪拽讜诐 诇讗转讜讬讬 诪讗讬 诇讗转讜讬讬 诪讬诐 砖讗讜讘讬谉 注讻"诇. 讜谞专讗讛 讚讛驻住讜诇 讚诪讬诐 砖讗讜讘讬诐 讛讜讬 驻住讜诇 讘讞驻爪讗 砖诇 讛诪拽讜讛, 讜讗诐 讟讜讘诇 讗讚诐 讘砖讗讜讘讬诐 讞诇 讞诇讜转 诪注砖讛 讟讘讬诇讛, 讗诇讗 讚讗讬讻讗 驻住讜诇 讘讞驻爪讗 砖诇 讛诪拽讜讛. 诪砖讗"讻 讻砖讟讘诇 讘讻诇讬 诇讬讻讗 诪注砖讛 讟讘讬诇讛 讻诇诇, 讜住"诇 诇讛讱 诪"讚 砖注讝专讗 转讬拽谉 讚讘注诇 拽专讬 爪专讬讱 诇讟讘讜诇 讘诪注砖讛 讟讘讬诇讛 讗讘诇 诇讗 爪专讬讱 诇讟讘讜诇 讘诪拽讜讛 讻砖讬专讛, 讜注"讻 讟讜讘诇 讗祝 讘砖讗讜讘讬谉. 讘专诐 讗祝 讘注诇 拽专讬 爪专讬讱 诇讟讘讜诇 讘砖讬注讜专 讗专讘注讬诐 住讗讛, 讚诪' 住讗讛 讛讜讬 砖讬注讜专 讘诪注砖讛 讟讘讬诇讛 讚驻讞讜转 诪讗专讘注讬诐 住讗讛 诇讗 讞砖讬讘 诪注砖讛 讟讘讬诇讛 讜讗讬谞讜 砖讬注讜专 讘讞驻爪讗 砖诇 诪拽讜讛. 讜讬砖 专讗讬讬讛 诇讝讛 诪砖讬讟转 讛专讗砖讜谞讬诐 (注讬' 讘讟讜专 讬讜"讚 住讬' 专"讗 住注' 讗' 讜讘讘"讬 砖诐 讘砖诐 讛专"讬 讜讛专讗"砖) 讚讗注"驻 砖讟讜讘诇讬诐 讻诇讬诐 讘诪注讬讬谉 砖讬砖 讘讜 讻诇 砖讛讜讗, 讗讬谉 讗讚诐 讟讜讘诇 讘诪注讬讬谉 讗诇讗 讗"讻 讬砖 讘讜 诪' 住讗讛. 讜谞专讗讛 砖讛讘讬讗讜专 讘讝讛 讛讜讗 讚诇讟讛专转 讗讚诐 讘注讬 诪注砖讛 讟讘讬诇讛, 讜讘驻讞讜转 诪讗专讘注讬诐 住讗讛 诇讗 讞砖讬讘 诪注砖讛 讟讘讬诇讛, 诪砖讗"讻 讘讻诇讬诐 讚讘注讬 讞驻爪讗 砖诇 诪拽讜讛 讻砖专讛 讜讗讬谞诐 爪专讬讻讬诐 诪注砖讛 讟讘讬诇讛 讻讗讚诐 讘诪' 住讗讛, 讜讞驻爪讗 砖诇 诪注讬讬谉 讻砖专 讘讻诇 砖讛讜讗.
讜讛谞讛 注讬讬谉 讘讚讘专讬 讛专诪讘"诐 (驻"讜 诪讛诇' 讘专讻讜转 讛"讛) 讜讝"诇 讻诇 讛爪专讬讱 谞讟讬诇转 讬讚讬诐 讗诐 讛讟讘讬诇 讬讚讬讜 讘诪讬 诪拽讜讛 讗讬谞讜 爪专讬讱 讚讘专 讗讞专 讜讗诐 讛讟讘讬诇谉 讘诪讬诐 砖讗讬谉 讘讛谉 砖讬注讜专 诪拽讜讛 讗讜 讘诪讬诐 砖讗讜讘讬谉 砖讘拽专拽注 诇讗 注砖讛 讻诇讜诐 砖讗讬谉 讛诪讬诐 讛砖讗讜讘讬谉 诪讟讛专讬谉 讗转 讛讬讚讬诐 讗诇讗 讘谞讟讬诇讛 注讻"诇. 讜讛砖讬讙 注诇讬讜 讛专讗讘"讚 (砖诐) 讜讝"诇 讝讛 讗讬谞讜 诪讞讜讜专 砖讛专讬 讘注诇讬 拽专讬讬谉 讟讜讘诇讬谉 讘讛谉 讗注"驻 砖讛谉 砖讗讜讘讬谉 讗诐 讬砖 讘讛谉 讗专讘注讬诐 住讗讛 注讻"诇. 讜诇驻讬 诪讛 砖谞转讘讗专 谞专讗讛 讚讛专诪讘"诐 诪讞诇拽 讘讬谉 讟讘讬诇转 讘注诇 拽专讬 诇讘讬谉 讟讘讬诇转 讬讚讬诐 诇讗讻讬诇讛, 讜住讜讘专 讚讘讘注诇 拽专讬 讘注讬 诪注砖讛 讟讘讬诇讛 讗讘诇 讗讬谉 爪讜专讱 诇讟讘讜诇 讘讞驻爪讗 砖诇 诪拽讜讛 讻砖讬专讛, 讜注"讻 驻住拽 砖讘注诇 拽专讬 讟讜讘诇 讘讗专讘注讬诐 住讗讛 砖诇 诪讬诐 砖讗讜讘讬诐. 诪砖讗"讻 诇讙讘讬 讟讘讬诇转 讬讚讬诐 诇讗讻讬诇讛 砖讛专诪讘"诐 诪爪专讬讱 砖讬讟讘讜诇 讘讞驻爪讗 砖诇 诪拽讜讛 讻砖专讛. 讜谞专讗讛 砖讛讟注诐 讘讝讛 讛讜讗 讚谞讟讬诇转 讬讚讬诐 诇讗讻讬诇讛 讛讜讬 讚讬谉 讟讛专转 讬讚讬诐 诇讗讻讬诇讛, 讜讗讬谉 讟讘讬诇讛 诪讟讛专转 讗诇讗 讘讞驻爪讗 砖诇 诪拽讜讛 讻砖专讛. 诪砖讗"讻 讟讘讬诇转 讘注诇 拽专讬 诇转驻诇讛 讚讛讜讬 讚讬谉 讘讛讻砖专 讛讙讘专讗 诇讛转驻诇诇, 讜诪砖讜"讛 住讙讬 讘诪注砖讛 讟讘讬诇讛 讘注诇诪讗, 讜注"讻 诪讜注讬诇讛 讟讘讬诇转讜 讘诪' 住讗讛 讚诪讬诐 砖讗讜讘讬诐. 诪讗讬讚讱 讛专讗讘"讚 住讜讘专 讚讗祝 诇讗讻讬诇讛 诇讗 爪专讬讱 讗诇讗 诪注砖讛 讟讘讬诇讛 讘注诇诪讗 讻讚讬谉 讟讘讬诇转 讘注诇 拽专讬, 讜诇驻讬讻讱 驻住拽 砖讗祝 讗诐 讟讘诇 讬讚讬讜 讘诪讬诐 砖讗讜讘讬诐 砖讘拽专拽注 讚诪讜注讬诇讛 讟讘讬诇转讜.
转讜住' 讚"讛 讗注"驻 砖讛转驻诇诇 转驻诇转讜 转讜注讘讛. 讜讝"诇 讜讛讜讬 诪注讜讜转 诇讗 讬讜讻诇 诇转拽谉 讜专"讬 驻讬' 讚讬讞讝讜专 讜讬转驻诇诇 注讻"诇. 讬砖 诇注讬讬谉 诪讛讬 住讘专转 诪讞诇拽讜转诐 讗诐 讞讜讝专 讜诪转驻诇诇 讗讜 诇讗 讚讛讗 诪讘讜讗专 诇讛讚讬讗 讘讙诪' 砖讗诐 讛转驻诇诇 讜诪爪讗 爪讜讗讛 讘诪拽讜诐 砖讛转驻诇诇 讚转驻诇转讜 转讜注讘讛, 讜诇讻讗讜专讛 讚讬谞讜 砖讜讛 诇讚讬谉 砖讬讻讜专 砖讛转驻诇诇 砖转驻诇转讜 转讜注讘讛 讜诇讗 注诇转讛 诇讜 转驻诇转讜 砖爪专讬讱 诇讞讝讜专 讜诇讛转驻诇诇 (讜讻讚诪讘讜讗专 讘转讜住' 注讬专讜讘讬谉 讚祝 住讚. 讚"讛 砖讬讻讜专), 讜爪"注.
讜谞专讗讛 讚讛谞讛 驻住拽 讛专诪讘"诐 (驻"讛 诪讛诇' 拽专讘谉 驻住讞 讛"讝) 讜讝"诇 讜讻谉 拽讟谉 砖讛讙讚讬诇 讘讬谉 砖谞讬 驻住讞讬诐 讞讬讬讘谉 诇注砖讜转 驻住讞 砖谞讬 讜讗诐 砖讞讟讜 注诇讬讜 讘专讗砖讜谉 驻讟讜专 注讻"诇, 讜讛拽砖讛 讛讻住祝 诪砖谞讛 (砖诐) 讚讛专讬 拽讟谉 讗讬谞讜 讘专 讞讬讜讘讗 讚驻讟讜专 诪诪爪讜讜转 讜讗讬谞讜 诪拽讬讬诐 诪爪讜转 讛拽专讘转 讛驻住讞 讜讗诪讗讬 讗讬谞讜 讞讬讬讘 讘驻住讞 砖谞讬, 讜诪讗讬 砖谞讗 诪砖讜讟讛 砖讗讻诇 诪爪讛 讜谞砖转驻讛 砖讞讬讬讘 诇讗讻讜诇 诪爪讛 砖谞讬转 诪砖讜诐 砖诇讗 拽讬讬诐 诪爪讜转 讗讻讬诇转 诪爪讛.
讜讘讬讗专 讛讙专"讞 讝爪"诇 (注讬' 讘讞讬讚讜砖讬 专讘讬谞讜 讞讬讬诐 讛诇讜讬 砖诐) 砖讗注"驻 砖讛拽讟谉 诇讗 拽讬讬诐 诪爪讜转 讛拽专讘转 驻住讞 诪砖讜诐 讚拽讟谉 驻讟讜专 诪诪爪讜讜转, 诪讻诇 诪拽讜诐 讛讞驻爪讗 砖诇 讛拽专讘谉 驻住讞 拽专讘 注讘讜专讜, 讜诇驻讬讻讱 驻讟讜专 诪诇讛讘讬讗 拽专讘谉 讘驻住讞 砖谞讬, 讚诪讻讬讜谉 砖讛拽专讬讘 拽专讘谉 驻住讞 砖讜讘 讗讬谉 注诇讬讜 讞讜讘转 驻住讞, 讜讗讬谉 爪专讬讱 诇讛拽专讬讘 注讜讚 驻住讞. 讜诪转讘讗专 诪讝讛 讚讬砖 砖谞讬 讚讬谞讬诐 讘讛拽专讘转 拽专讘谉: 讗) 拽讬讜诐 诪爪讜转 讛拽专讘讛, 讘) 讞诇讜转 讚讬谉 诪注砖讛 讛拽专讘转 讛讞驻爪讗 砖诇 讛拽专讘谉. 讜拽讟谉 砖讛拽专讬讘 驻住讞讜 讗祝 讚诇讬讻讗 拽讬讜诐 诪爪讜转 讛拽专讘讛 诪讻诇 诪拽讜诐 诪注砖讛 讛拽专讘转 讛拽专讘谉 讞诇讛 注讘讜专讜 讜诇驻讬讻讱 驻讟讜专 诪驻住讞 砖谞讬.
讜谞专讗讛 讚讛讜讗 讛讚讬谉 讘转驻诇讛 诪砖讜诐 讚讗讬转 讘讛 讞诇讜转 讚讬谉 拽专讘谉 讗讬转 讘讛 谞诪讬 转专转讬, 讞诇讜转 拽讬讜诐 诪爪讜转 转驻诇讛 讜讚讬谉 诪注砖讛 转驻诇讛 讻砖讛转驻诇诇 讞驻爪讗 砖诇 转驻诇讛. 讜谞专讗讛 讚讻砖讛转驻诇诇 讘诪拽讜诐 砖讬砖 砖诐 爪讜讗讛 讚转驻诇转讜 转讜注讘讛 谞讛讬 讚讛讙讘专讗 讗讬谞讜 诪拽讬讬诐 讗转 诪爪讜转 讛转驻诇讛, 诪讻诇 诪拽讜诐 讛讜讬讗 诪注砖讛 转驻诇讛 讜讞驻爪讗 砖诇 转驻诇讛. 讜诇驻讬"讝 讬砖 诇驻专砖 住讘专转 讛转讜住' 讚讗讬谞讜 讞讜讝专 讜诪转驻诇诇 讜讛讜讬 诪注讜讜转 诇讗 讬讜讻诇 诇转拽讜谉, 讚诪讻讬讜谉 砖讞诇 诪注砖讛 转驻诇讛 讜讞驻爪讗 砖诇 转驻诇讛 讗讬谉 注诇讬讜 讞讬讜讘 诇讞讝讜专 讜诇讛转驻诇诇 讜讗注"驻 砖诇讗 拽讬讬诐 诪爪讜转 讛转驻诇讛, 讘讚讜诪讛 诇讚讬谉 拽讟谉 砖讛拽专讬讘 驻住讞讜 砖讗讬谞讜 诪讘讬讗 驻住讞 砖谞讬. 讜讻"讝 讘讛转驻诇诇 讘诪拽讜诐 爪讜讗讛 讚讞诇讛 讞诇讜转 讜讞驻爪讗 讚转驻诇讛. 诪砖讗"讻 讘砖讬讻讜专 讚诇讬转 诇讬讛 讞诇讜转 讜讞驻爪讗 讚转驻诇讛 讻诇诇, 讜诪砖讜"讛 讞讬讬讘 诇讞讝讜专 讜诇讛转驻诇诇. 讜讘砖讬讟转 讛专"讬 砖讞讜讝专 讜诪转驻诇诇 讬"诇 讚住"诇 讚讘诪转驻诇诇 讘诪拽讜诐 爪讜讗讛 驻拽注 砖诐 转驻诇讛 诇讙诪专讬 讜注诇 讻谉 爪专讬讱 诇讞讝讜专 讜诇讛转驻诇诇.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2012), 讘讗讚讬讘讜转 住驻专讬讗, 讘专讬砖讬讜谉 CC BY-NC.

